
PAPA A MUSTRA PREOCUPACION PA CANTIDAD DI NACEMENTONAN 
CANTIDAD DI NACEMENTONAN 
NA ARUBA A CUMINSA BAHA 


HOMBER(59) A CAY 
FOR DI UN TOREN 
DI UN ANTENA 
DI RADIO AMATEUR 
Y A FAYECE 


PA OTRO AÑA 


PERSONANAN NACI 
DEN EXTERIOR 
TA DOMINA DEN 
POBLACION DI 

A 
ruba tin algo cu paisnan desaroya. Si antes ta haya 
famianan cu 4 yiu bay ariba, awendia e maximo di yiu 
den mayoria di famia 2. Naturalmente tin excepcionnan. Da- 
tonan di Censo mes ta mustra cu e situacion a yega su peak 
den 2022. Y e falta di nacemento di babynan ta algo cu has- 
ta Papa Francisco a expresa su preocupacion riba dje reci- 
entemente. 


Den e data di Oficina Central di Estadistica di Aruba (CBS) 
por haya informacion interesante den e seccion di “Five 
decades of data on live births on Aruba”. 


Den e ultimo cinco decadanan, periodonan di un aumento 
den nacemento a sigui pa caida den cantidad. Desde 2018, 
cifranan cayendo den nacemento tabata resaltante y tin 
similaridad cu e tendencia aki cu a mira den añanan 1970 
y memey di añanan 1980. Sinembargo e birth rate, cu ta e 
cifra di nacemento pa cada 1000 habitante, nunca tabata 
asina bou manera e tabata den 2022. 
Den 2021, un total di 1019 mucha a nace, 525 mucha 
homber y 494 mucha muhe. Pa final di 2022, solamente 
915 nacemento tabatin (479 mucha homber y 436 mucha 
muhe), 104 nacemento menos cu den 2021. 


Tambe CBS ta mustra cu e ultimo 10 añanan, e edad averahe 
di mamanan a subi di 27.6 aña (ora ta bira mama) na 2013 
pa 29.4 na 2022. Di otro banda, e porcentahe di muchanan 
cu ta nace di mamanan hubenil a baha di 10.7% di e total 
di nacemento na 2013, pa 3.6% di e total di nacemento na 
2022. Di e mamanan hoben aki, mas cu 60% ta hobennan 
di 18 y 19 aña. 


Papa Francisco a conta su preocupacion di un forma chis- 


toso. E tabata riba e plaza unda ta tene su misa ora cu el a 
mira un mama cu un stroller y el a bay acerca nan pa bendi- 
ciona e baby. Pero a resulta cu ta un cacho tabata den e 
stroller. Den un di e audiencianan cu e ta tene riba diaranson, 
un señora di rond di cincuenta aña a yega cu un stroller y a 
habri esaki pa Papa dun’e su bendicion. A resulta cu esaki 
tambe tabata un cacho pa cual el a perde pasenshi y a bisa 
e señora: Tanto mucha cu hamber y abo cu un cachorito. 
“Esaki ta escenanan di awendia, y si cosnan sigui asina, e lo 
ta e custumber di futuro pa cual mester tene cuidao.” 


Y el a bisa cu nacemento di babynan ta e principal indicador 
pa midi e speransa di un pueblo. SI ta nace tiki mucha ta 
nifica cu tin poco speransa. Esaki no tin solamente conse- 
cuencianan economico y social, sino cu e ta mina e confi- 
ansa den e futuro. 


Mescos cu Aruba, Italia den 2022 a yega su minimo 
historico den nacemento9: solamente 393.000 baby a nace. 
“Awendia, trece un yiu na mundo ta wordo mira como un 
compania di carga pa e famianan. Y esaki, lamentablemente, 
ta crea e mentalidad di e generacionnan hoben, cu ta crece 
den incertidumbre, sino ta den desilusion y miedo. Nan ta 
biba den un clima social den cual crea un famia a bira un 
esfuerso titanico, en bes di un balor comparti. Sin un famia 
ta nifica confia solamente riba bo mesun forsa y por ta peli- 
groso. 
E por nifica caba poco poco cu e bida comun y resigna bo 
mes den un existencia solitario, unda cada ken mester wak 
pa su mes. Y cu e consecuencia cu solamente e rico por 
permiti nan mes, danki na su recursonan, mas libertad na 
momento di scoge ki forma di bida nan ta bay hiba. Esaki ta 
inhusto y humiyante, Papa a bisa. 


Papa a mustra preocupacion pa cantidad di nacementonan 


Cantidad di nacementonan na Aruba a cuminsa baha 

P 
oco –poco ta haya data di e ultimo censo grandi cu Ofi- 
cina Central di Estadistica a haci na 2010. Cada 10 aña 
ta haci un Censo, cu ta e manual a base di cual Gobierno por 
forma su maneho. Revisando e datonan publico por consta- 
ta con e poblacion ta desaroya, basa riba e datonan acumu- 
la. 
Aworaki Aruba su poblacion ta consisti di 107.151 persona. 
E crecemento di e poblacion di Aruba ta determina prin- 
cipalmente pa e cantidad di personanan migrando pa 
Aruba, kitando e cantidad di persona cu ta bandona e isla. 
Sinembargo, Oficina Central di Estadistica ta mustra cu e 
modelo pa futuro crecemento di e poblacion, tanto crece- 
mento natural (cantidad di nacemento kitando e fayecidonan) 
y e migracion net (cantidad di hende cu ta drenta kitando 
esnan cu ta bay) mester wordo teni na consideracion. 


Pa proyecto e poblacion cu lo ta bibando na Aruba pa aña 
2040, un modelo nobo di proyeccion a wordo desaroya den 
cooperacion di Departamento di Estadistica di Hulanda, 
unda cu e panorama di fertilidad y mortalidad y e patronchi 
di migracion di individuonan naci na Aruba y naci den exte- 
rior den e ultimo 20 añanan a wordo teni na cuenta. 


Segun e modelo di proyeccion nobo aki, pa 2040 e pobla- 
cion di Aruba ta consisti di 116.918 persona ((55,051 
homber y 61,867 muhe), di cual 44.5% ta naci den exte- 
rior. Cambio significante den fertilidad y mortalidad como 
patronchinan di migracion di ciudadanonan naci na Aruba 
y esnan den exterior por impacta e actual proyeccionnan pa 
cual lo mester haci un revision di e proyeccionnan si esaki 
sosode. 
Te cu 31 di december ultimo, 35.5% di e poblacion di Aruba 


ta naci den exterior. En total, tin persona bibando na Aruba 
di 138 diferente pais y 99 diferente nacionalidad. 
Mester bisa, segun CBS, cu e entrada di migrantenan na 
Aruba den e ultimo 50 añanan pa gran parti a wordo influ- 
encia door di e situacion economico riba e isla y esun di 
e region. Tin periodo di entradanan grandi di stranheronan 
sigui pa caida den e influx aki. 


Si analisa e datonan acumula door di CBS, por constata cu 
na aña 2020 di e total di poblacion di Aruba, 68.235 persona 
ta naci na Aruba y 39.930 ta naci den stranheria. Pa 2025 
67.982 ta naci na Aruba y 43.646 den exterior. E cifranan ta 
yega mas cerca di otro na 2040 ora cu di e poblacion total 
di Aruba 64.894 ta naci riba e isla aki y e resto di e pobla- 
cion, cu ta 52.024 ta personanan naci pafo di Aruba. Ta 
calcula cu pa e tempo ey e poblacion di Aruba lo ta casi 117 
mil persona. 


DI mira e datonan disponibel di 2020, por bisa cu e cate- 
goria di edad unda cu esnan naci pafo di Aruba ta surpasa 
esnan naci na Aruba ta entre 50 y 54 aña. Tin 3609 persona 
naci na Aruba y 4853 persona naci pafo di Aruba. 


E ciudadanonan naci pafo di Aruba ta prevalece den e cate- 
goria di edad di 40 pa 54 aña. Den e edad aki Aruba tin 
23.434 persona di cual mayoria, esta 13.157 (compara cu 
e resto di 10.277) ta naci pafo di Aruba. Y pa aña 2025 e 
pronostico ta cu esnan naci pafo di Aruba lo domina tambe 
den cantidad te den e categoria te cu 59 aña, pues cumin- 
sando den e categoria di 35 pa 59 ta e categoria unda tin 
mayoria di hende naci pafo di Aruba. E ora lo tin 17.353 
persona naci pafo di e isla y 13.346 naci aki. 


Pa otro aña 


Personanan naci den exterior 
ta domina den poblacion di 35 pa 59 aña 

De Minister van Algemene Zaken, Innovatie, Overheidsorganisatie, 
Infrastructuur en Ruimtelijke Ordening is voornemens in het openbaar aan 
te besteden het project: 


“Upgrading Infrastructuur High Rise Hotels Area, fase 1” 


Volgens bestek DOW nr. 05 dj. 2022. 


Korte omschrijving van het werk: 
Het uitvoeren van de eerste fase van het project 
“Upgrading Infrastructuur High Rise Hotels Area”, bestaande uit de 
aanleg van een nieuw regenwaterafvoer (RWA), nieuw riolering (DWA) en 
reconstructie van de bestaande weg. 


Uitvoeringstermijn: 75 werkbare werkdagen na datum van opdrachtbrief, incl. 
bestellingstijd. 


Het bestek is vanaf 22 mei 2023 verkrijgbaar bij DOW tegen betaling van Afl. 1500,00. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 22 mei 2023 te DOW bij het 
Secretariaat van de Directie. 


Inlichtingen worden verstrekt op 30 mei 2023 om 10.00 uur v.m. te DOW. 
De Nota van Inlichtingen wordt vastgesteld op 06 juni 2023. 
De openbare aanbesteding vindt plaats op 23 juni 2023 om 11.00 uur v.m. 
op het kantoor van de directeur van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van Aruba 
(niet ouder dan 6 maanden). 
2.Bereidheidverklaring tot het instellen van een bankgarantie of borg. 
3.De staat van eenheidsprijzen voor verrekening van meer- en minderwerken. 
4.Een lijst van in te schakelen onderaannemers. 
5.Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


D 
iahuebs algo prome cu 11or di mainta, doño 
di un cas na Montaña a bay haci algun  tra- 
bou di mantencion na un toren di un antena di 
radio amateur. Na momento cu e homber a  subi 
na un di e torennan pa haci cierto trabounan na 
e toren, esaki a dobla y a kibra den dos parti, cu 
consecuencia cu e homber a cay for di halto y no 
tabata duna señal di bida mas. 


Esnan na e cas mesora a pidi pa presencia di polis 
y ambulance cu hopi hopi urgencia. Na yegada 
nan no por a haci nada mas pa e victima. Nan 
a avisa slachtofferhulp, departamento tecnico 
di polis, Dokter y Elmar pero no tabata trata 
di wayanan di coriente cu tabata conecta na e 
toren cu a keda benta rond. 


Janine Rodriguez di Slachtofferhulp  a yega hopi 
lihe na e cas pa asina asisti esnan presente den 
nan dolor. ELMAR tambe a yega hopi lihe pero no 
tabata necesario y a sigui nan caminda. Despues 
di un rato departamento tecnico di polis tambe 
a presenta y a cuminsa cu e investigacionnan 


D 
iahuebs den oranan di merdia despues 
cu e meneer Aleman a bin abou cu e to- 
ren y a fayece na su cas na Montaña. Au- 
toridad presente a bin ripara cu e tubonan 
ariba di e torennan ta den hopi mal estado. 
E tubonan ta hopi frustia, esaki lo a causa 
cu ora e meneer a bira malo y lo a leun na 
e tubonan di e toren, esakinan a dobla y a 
kibra, cu consecuencia cu e meneer tambe 
a bin abou, pero no a yega vloer pa motibo 
cu e tabata tin un harnas bisti y a keda col- 
ga. E parti abou di e toren ta mustra bon, 
pues den un bon estado y posiblemente lo 
a haya su mantencion debido, pero ariba 
e salpeter a dañe hopi. Esaki ta pone cu e 
structura ta bira zwak, unda cu laat of trempan lo kibra. 
Pa e motibo aki a pidi pa presencia di DTI, pa haci e investigacionnan 
necesario, DTI a presenta y despues di a caba cu nan investigacion a  
keda di avisa DTZ tambe. 


Homber(59) a cay for di 
un toren di un antena di 
radio amateur y a fayece 


necesario. 


Den careda di 12’or di merdia Dr. Mungra a yega na e cas y a constata 
morto di e victima, cu na bida tabata yama Bernhart Bünner di 59 aña. 
DTI tambe a presenta na e sitio, despues di a haci algun investigacion y 
dicidi di avisa DTZ  tambe. 


Tubonan di e toren di antena di radio amateur na 
e cas na Montaña, tabata den hopi mal estado 

A N U N C I O 


Diadomingo 19 di mei 2023 di 7.00 am 
pa 1.00 pm. 


SETAR ta informa cu pa motibo di trabounan 
ariba nos red subterraneo na altura di Sero 
Patrishi 43 te cu Sero Patrishi 41-A, e 
caminda lo wordo cera parcialmente pa 
trafico direccion di Paradera pa rotonde na 
Sero Patrishi. Lo tin borchi pa indica 
desviacion. Esaki en conexion cu seguridad 
di e trahadornan y automobilistanan. 


Nos disculpa pa cualkier inconveniencia. 


D 
espues di reunion di Parlamento riba e situa- 
cion na SABA,  caminda a trata di haya infor- 
macion for di e Minister encarga pero despues 
di a scucha declaracion di e mandatario, por  a 
mira un situacion realmente alarmante,  no sol- 
amente pa 300 trahado di e instituto aki pero 
tambe pa e cuido di hendenan grandi cu tin rici- 
bi e cuido aki. 


Parlamentario y lider di partido AVP, Mike Eman, 
a mustra cu despues di a scucha Minister Ursell 
Arends  papia riba e situacion na SABA, cu e 
preocupacion a bira mucho mas grandi mirando 
e forma con e mandatario a describi henter e 
panorama cu tin na e momentonan aki. 
“Nos a keda mas preocupa  cu ora nos a solicita 
pa e reunion aki despues di scucha e contes- 
tanan cu e Minister a duna, ya cu prome cu e 
reunion aki, tabatin un speransa ainda cu lo por 
algo di un dialogo entre gobierno y e instituto cu 
ta percura, pa 300 empleado pa nos grandinan. 


No ta cualkier instituto esaki ta, pero uno cu 
300 empleado cu ta percura pa nos grandinan, 
ta cuida di nos grandinan, y awor ta bin tende 
di Minister, cu e conflicto a yega di tal indole, cu 
e Minister no tin confiansa mas den e Raad van 
Bestuur y tampoco den e Raad van Toezicht. E 
ora ta lanta e pregunta ta unda e cuido di nos 


Lider di fraccion Mike Eman 


300 trahado y grandinan di SABA 
confrontando un Minister sin vision 


grandinan ta keda na momento aki den coordinacion cu e gobierno cu 
tin cu subsidia e instituto aki, na e momentonan aki ta den un conflicto 
caminda Minister den Parlamento, ta bisa cu e no tin confiansa den e 
directiva y tampoco den e conseho di supervision. 
Pues tin un ‘patstelling’  cu e instituto cu ta asina importante pa e 
pais aki, cu ta maneha tambe futuro di 300 empleado y ora cu scucha 
Minister bisa cu no a corta, anto e ora ta dificil pa compronde ta kico 
nos a lesa. Nos a lesa cartanan di SABA den cual ta ser mustra cu pa 
tres aña caba, tin reduccion den subsidio di e fundacion pero Minister 
ta pretende cu ta for di salario di trahadonan a kita placa, loke tampoco 
ta bon. 


Ta 300 hende cu ta cuida nos grandinan, cu ta haci nan maximo 
esfuerso pa e grandinan ta comodo, ta wordo bon cuida y tin loke nan 
mester tin, Minister y su gobierno ta verkeerd bezig, ya cu hendenan cu 
ta esunnan ‘handen aan bed’, figuranan principal den cuido di e gran- 
dinan den e luganan aki. Ta hendenan cu ta esunnan mas importante 
cu cualkier otro cos, mas importante cu e edificio, cu materialnan di 
cuido cu SABA mester pa duna e cuido cu e tin cu duna, ta esunnan 
considera ‘handen aan bed,’ pues e cuido importante aki, Minister ta 
bin dilanti y bisa cu e no a corta den placa di SABA pero di trahadonan 
como si fuera cu esey si ta bon, cu esey ta aceptabel. 
Ainda nan salario ta corta, motibo pa cual nan a bin atende e reunion 
aki den Parlamento  y e inkietud cu e 300 trahadonan aki tin cu e situ- 
acion na SABA, awor lo ta pio cu ora cu e reunion aki a inicia pa tur 
loke Minister a trece dilanti. 


No ta nada straño cu e yega na e punto dificil cu tin na SABA actual- 
mente  ya cu ora cu lesa cu ta for di aña pasa, SABA a dirigi un carta 
na e Minister cu e peticion cu nan kier sinta cu e Minister pero nunca 
a ricibi un reaccion, apesar di a haci e peticion aki na varios ocasion. 
Un reunion pa dialoga  y elabora riba temanan cual a ser pidi no 
uno pero “herhaardelijk” pero Minister nunca a reacciona pero 
mesun  Minister ta bin Parlamento pa bisa cu e no tin confiansa den 
Raad van Toezicht, cu e no tin confiansa den Raad van Bestuur, e ora ta 
con ta bay maneha e situacion aki cu ta asina importante  di un SABA, 
cu cuida hendenan  cu ta na momentonan mas delicado di nan bida. 


Mi tabata t’ey den SABA, nos por a mira di cerca con e situacion medico 
di esunnan den e centro aki   pero awor tin cu constata for di tur loke 
a bin dilanti, cu Minister Arends ta contra cu SABA a dicidi di duna e 
servicio tambe di ‘verpleegzorg’ y awor ta pretende cu e no ta paga pa 
esaki, cual ta practicamente e base di e situacion cu tin  y Minister y 
su gobierno no kier soluciona esaki cu tur  e riesgonan delicado cu e 
ta trece cune,” lider di fraccion di AVP, Mike Eman a declara. 

E 
meneer Aleman, Bernhart Bünner kende tabata di vacacion 
na Aruba y tabata kedando na su cas Montaña 28 I.  Mr. Bün- 
ner tabata pertenece na un grupo cu tin e hobby di radio am- 
ateur. E lo a bin Aru- 
ba cu su amigo pa nan 
topa cu e grupo cu nan 
hobby ta radio ama- 
teur. Diahuebs mainta, 
Bernhart cu su amigo 
y hunto cu algun ami- 
go mas nan tabata na 
e cas, na momento cu 
Bernhart a dicidi di 
subi un di e torennan 
di antena pa haci un of 
otro trabou na e toren 
y esaki a kibra y e lo a 
keda colga den e har- 
nas cu e tabata tin bis- 
ti. 
Dr. 
Mungra 
a 
bin 
constata morto y a 
resulta cu Sr. Bünner 
ta un dialyse pashent 
y lo a bira malo na 
momento cu e lo tabata 
riba e toren. Segun 
dokter cu su peso lo 
a leun na e toren y e 
tubonan fini cu tabata 
den 
mal 
estado 
a 
kibra, cu consecuencia 
cu e la bin abou, pero 
a keda colga den e 
harnas cu e tabata tin 
bisti. 
Esnan 
presente 
mesora a sak’e for 
di e harnas y a pone 
drumi riba vloer, pero 
a ripara cu e no tabata 
dunando señal di bida 
y cu urgencia a pidi 
pa presencia di polis y 
ambulance. 


W E D N E S D A Y 
M A Y 1 7 , 2 0 2 3 


PUBLIC AUCTION 


For more information visit: 


WWW.JOHNSONNOTARY.COM 



On Wednesday, May 17, 2023 at 11am, at the Chamber of Commerce, Aruba, 
will be auctioned in public (executoriale verkoop) pursuant to art. 3:268 and 
3:254 Civil Code of Aruba: 


De La Sallestraat 13 
An apartment complex, situated on a full ownership property of 1.140 
m2 , situated at De La Sallestraat in Aruba, recorded in the Title 
Registry of Aruba as First Division Section E number 336. 


Starting bid: Afl. 2.100.000,00 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special 
auction conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in 
Aruba to the amount of the highest bid increased with an amount equal to the auction 
costs. 
·A signed and dated private bid can be submitted until May 2, 2023, 5 PM. A bidding 
form can be downloaded on our website. 


Segun dokter, Bernhart 
Bünner (59) lo a bira malo na 
momento cu e tabata riba e 
toren di radio amateur 

C 
uido di nos grandinan den SABA ta confrontando prob- 
lema serio y diamars ultimo e situacion no a cambia na 
momento cu Minister Ursell Arends, a bin  informa Parla- 
mento riba e situacion cu a surgi cu subsidio di SABA. 


E relacion y confiansa entre e cas di cuido aki y gobierno, 
no ta bon ya cu entre otro gobierno y e Minister encarga, 
no ta dunando atencion na e situacion delicado cu tin pa 
ultimo tres aña. Directiva di SABA a mustra corespondencia 
cu a hiba cu Minister pero caminda masha poco a sosode of 
a cambia y cu si no haya subsidio for di gobierno, esaki lo  
bay crea problema serio pa cuido di hendenan grandi den e 
centronan aki. 


Minister Arends ta sinta c’un situacion caminda e no por 
haci mucho cos, ya cu el a ser informa caba cu no tin placa 
pa practicamente haci nada extra, al contrario tur minister 
tin cu trata di reduci na un maximo cualkier gasto adicional 
ya cu cualkier cambio por trece un desbalansa den e situa- 
cion financiero di gobierno y e lo por crea un impacto riba 
presupuesto supletorio 2023. 
Durante di e reunion den parlamento diaranson ultimo, 
Minister a mustra hopi irita no solamente pa preguntanan 
cu el a ricibi pero tambe a duna e impresion cu su relacion 
cu directiva di SABA y hunta di supervision di e fundacion 
aki, no ta algo bon. 
Al contrario den cierto forma Minister Arends a mustra cu 
e no kier sinta na mesa mas cu directiva  di e fundacion cu 
a hiba e asunto Corte loke no a cay na agrado di e manda- 
tario y a  bisa cu e no kier sinta na mes mas ni cu Raad van 
Bestuur y tampoco Raad van Toezicht. 


PROBLEMA 
Raad van Bestuur a mustra cu si no ricibi subsidio adec- 
uado, SABA por bati bancarota cu tur consecuencia cu esaki 
lo por tin pa cuido di grandinan pero tambe pa 300 trahado 
den e sector aki cual tambe ta algo mas serio. 


Minister Ursell Arends a trata di hustifica e subsidio reduci 
na SABA dor di purba insisti cu no a reduci subsidio di e 
institucion pero si di e trahadonan, loke a bay den mal tera 
ya cu e trahadonan tin algun tempo caba pa recupera loke 
gobierno a pone nan sacrifica durante di pandemia y  no por 
hustifica un maneho c’un argumento cu ta riba salario gobi- 
erno a reduci su sosten financiero. 


Den ultimo reportahe   di CAft a ser mustra cu gabinete 
Wever Croes II no a cumpli cu acuerdo firma pa e gobierno, 
pa loke ta reduccion di 60 miyon florin pa 2022  den sector 
di cuido medico. 
“Het CAft constateert dat de taakstellende besparing van 
AWG 60 miljoen in de zorg in 2022 niet volledig is gereali- 
seerd. Het CAft benadrukt het belang van het ontwikkelen 
van een meerjarenraming die inzicht geeft in de ontwik- 
keling van de zorguitgaven en inkomsten. Op basis daarvan 
kan worden bepaald of de reeds doorgevoerde maatregelen 
toereikend zijn om op de middellange termijn een tekort bij 
de AZV te voorkomen.” 


Analisando e observacion di CAft aki, ta confirma un biaha 
mas cu apesar cu Minister Dangui Oduber algun siman atras 
a dicidi cu lo stop  e “besparing” den sector di cuido por lo 
pronto, ta keda na su gobierno pa realisa y ehecuta acuer- 
donan cu a wordo forma pa Prome Minister Evelyn Wever 
Croes. 


Pues si no a cumpli cu e 60 miyon pa 2022, Hulanda kier 
mira con a corta den otro sectornan di cuido y sin duda 
SABA ta cay den esaki mirando e cuido cu nan ta brindando 
na grandinan den e instituto aki. 
E hecho cu no kier cumpli ainda cu SABA pa loke ta subsidio, 
tur cos ta mustra cu gobierno di un banda ta dicidi di stop 
cu medida den reduccion di cuido medico pero kier saca e 
placa aki un otro caminda y ta mustra cu ministerio di Ursell 
Arends lo tin cu haci esaki. 


SABA por ta victima di 
maneho financiero di gobierno 


Pa reduci gasto den sector di cuido 

D 
iaranson anochi laat den careda di 11’or y mey varios 
unidad policial a bay un adres den Driemasterstraat; 
unda un maltrato serio a tuma luga. 


Polisnan a bin haya un hende homber for di conocemento, 
posiblemente debi cu e la ricibi un golpi duro na su cabes 
door di su agresor cu tawata na e sitio ainda. 
Mesora a bay over na detencion di e agresor, cu tambe 
tawata herida. Ademas a detene un otro hende homber bou 
influencia cu a presenta y tawata strobando polisnan di haci 
nan trabou. 


Ambulance a presenta despues di algun minuut y 
Paramediconan a bay atende cu e homber herida. Cu ayudo 
e la wordo yuda pa e subi ariba e brancard.  
Departamentonan concerni a wordo notifica, esta departa- 
mento tecnico y recherche. A pidi tambe pa takelwagen bay 
cu un Honda cu aparentemente lo tawata di e victima cu a 
presenta na e adres. 


Dos detencion: 


Homber haya for di conocemento, despues di maltrato serio 

SUNDAY BRUNCH 


B 
ucuti & Tara Beach Resort a wordo nom- 
bra entre e miho hotelnan na mundo se- 
gun Travel + Leisure. E resort exclusivo pa 
adulto ta e unico hotel di Aruba cu a sali riba 
e lista di 2023 T+L 500. 


E bon noticia a yega for di Jacqui Gifford, 
redactor principal di Travel + Leisure y a 
wordo anuncia globalmente na April. “Mi ta 
contento pa comparti cu Bucuti & Tara Beach 
Resort ta wordo reconoci como un di e miho 
500 hotelnan na mundo den e edicion di T+L 
500.” 


Cada aña, e lectornan di Travel + Leisure - e 
publicacion di experiencianan di biahe mas 
grandi na Merca, cu un audiencia di mas di 36 
miyon - ta vota pa nan destino preferi, hotel, 
resort, y mas den nan encuesta di World’s Best 
Awards. Basa riba e resultadonan di 2022, e 
lista di T+L 500 di 2023 ta reconoce e miho 
hotelnan rond di mundo den un directorio 
prestigioso categorisa pa region geografico y 
ordo alfabetico. E lista aki di propiedadnan ta 
sirbi como un recurso confiabel pa miyon di 
biaheronan entusiasta. 


“Den nomber di nos tur na Bucuti & Tara 
Beach Resort, nos ta sinti nos honra pa wordo 
reconoci un bes mas door di un di e autori- 
dadnan di biahe mas confiabel, cual ta Travel + 
Leisure,” Ewald Biemans, doño/CEO di Bucuti 
& Tara Beach Resort ta conta. “Ofreciendo un 
biahe luhoso, personal y cu ta cuida nos isla 
como tambe nos planeta, ta nos pasion.” 


E lista completo lo aparece den e edicion di 
mei di Travel + Leisure y riba Apple News+, cu 
un anuncio publica via travelandleisure.com. 


Bucuti & Tara nombra entre Travel + Leisure 
su lista di miho hotelnan na mundo 

A 
ruba Hotel & Tourism Association (AHATA) ta acumula e 
cifranan di ocupacion y prijs di hotelnan tur luna y CEO 
di AHATA, Tisa LaSorte, ta raporta cu den luna di April e gra- 
do di ocupacion ta un tiki menos cu 2019, pero e RevPAR ta 
mas halto. Mientras cu recuperacion tabata fuerte den ulti- 
mo lunanan, por constata comienso di menos demanda den 
reservacion pa e ultimo lunanan di aña. 


APRIL 2023: 
Ocupacion: E grado di ocupacion tabata 79.3%; cual ta 
1.2% menos cu grado di ocupacion na April 2022. 
ADR: E balor averahe di cada camber bendi tabata $350.58; 
un aumento di 8.5% compara cu April 2022. 
RevPAR: E entrada averahe pa tur camber disponibel tabata 
$278.14 cual ta un crecemento di 7.2% compara cu April 
2022. RevPAR ta e indicador principal di e resultado finan- 
ciero prome cu desconta gastonan operacional y impuesto. 


JANUARI – APRIL 2023: 
Den prome kwartaal di 2022 Aruba su turismo tabata tin 
efecto di COVID. 


Ocupacion: E ocupacion averahe di prome 4 luna tabata 
82%; un aumento di 23.5% compara cu e mesun tempo- 
rada na 2022. 
ADR: E balor averahe di cada camber bendi tabata $393.59; 
cual ta 14% mas cu mesun temporada na 2022. 
RevPAR: E averahe di prome 4 luna tabata $324.48; 40.7% 
mas compara cu e mesun temporada na 2022. 


PROYECCION: 
Proyeccion actual pa ocupacion averahe di hotel pa Mei ta 


77%, Juni ta 74%, y Juli ta 78%. Expectativa pa ful aña 
2023 su ocupacion ta 77%, cual ta representa un reduccion 
di 9% compara cu e averahe di aña 2019. 


TIMESHARE: 
Ocupacion na propiedadnan Timeshare tabata 86% na April. 


E 
ntrante dialuna 22/5/2023 te 
cu 26/5/2023 di 7’or di ano- 
chi pa 7’or di mainta lo inicia 
trabounan di renobacion di asfalt 
for di e salida di Rotonde Kibai- 
ma direccion Oranjestad. 


Trafico 
den 
direccion 
di 
Oranjestad lo tin cu uza e banda 
na man robes di caminda den e 
area di trabou y despues cu pasa 


e area di trabou por bolbe uza e 
banda na man drechi. 


E area di trabou lo ta cera pa 
trafico di 7’or di anochi pa 7’or 
di mainta. Pa peaton, ciclista y e 
area di parkeer lo ta ocupa pa e 
4 dianan di trabou. 


E desviacion lo ser indica cu 
borchi y baricada di trafico. 


AHATA: 


Proyeccion pa ocupacion di 2023 ta 9% menos cu 2019 


ATENCION: 


Renobacion di Asfalt na Kibaima 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iaranson mainta parlamentario di Partido di Pueblo 
Arubano (AVP) a bin dilanti pa vocifera su malcontento 
tras e reunion di e siman aki pa trata e situacion di Stichting 
Algemene Bejaardentehuis Aruba (SABA). Dowers ta con- 
sidera cu SABA ta bou un atake formal di gobierno, specifi- 
camente Minister Ursell Arends. Pa e parlamentario ta in- 
creibel cu tin un minister cu ta scoge pa bisa cu e kier haya 
maneho di cuido di nos grandinan pasobra e ta e persona cu 
ta bin cu e politica nobo, mientras cu e politica nobo ey ta di 
caba cu tur cos cu ta di e bieunan. 


“Hasta mester caba cu nos hendenan grandi, hendenan cu a 
traha y construi e pais aki, cu no tin e respet y no ta haya e 
trato digno mas cu nos tabata conoce na e pais aki,” Dowers 
a declara. Pa e minister por hustifica cu e tin atake frontal 
contra tur cos cu ta di e bieunan, e ta bin cu un atake contra 
directiva, personal cu mentira; bin Parlamento y a gana nos. 


E mentira ta ora cu Minister Arends a bisa cu e no a corta 
subsidio di e institucion mustrando documento pa lora 
wowo di representantenan di pueblo. Sinembargo, Dowers 
mes a bay investiga y ta resulta cu den landsbesluit di 2020 
ta para e recorte di Covid di 12.6% di e subsidio. “Den e 
decreto gubernamental caminda a bisa cuanto ta haya, ta 
bisa cuanto ta corta nan tambe,” e parlamentario a splica. 
Otro mentira cu e minister Ursell Arends a presenta cu SABA 
no ta paga awa ni coriente. Investigacion di e parlamentario 
a demostra cu SABA si ta paga y hopi placa tambe. 


Dowers ta puntra su mes ta con e por bin parlamento bisa cu 
nan ta gaña SABA ta gaña. Bisa su tras cu e ta sumamente 
disgusta cu e organisacion, habri frontal contra nan bisando 
cu e no tin confiansa ni den directiva, ni den director. E parla- 
mentario ta spera cu directiva keda sinta caminda nan ta y 
no sucumbi pa e ofensa di parti i minister y su mentira. 


Dowers: “Abo ta exigi pa e fundacion tin tur cos na ordo, 
mientras abo den e gobierno aki cu bo ta sostene, ta bin 
pasa ley dos pa tres aña despues di a malgasta placa di 
pueblo cu e excuus di covid. SABA si ta superman y super- 
woman y nan mester tin tur cos up to date, mientras gobi- 
erno mes no por cumpli cu locual ta exigi di SABA” A sigui 
bisa cu Minister ta exigi di SABA pa tin un accountantscon- 
trole sabiendo masha bon cu hustamente esey ta nifica mas 
placa, pero di otro banda no kier duna nan loke mester pa e 
cuido mes. 


E parlamentario a splica cu SABA a mustra con tur gasto di 
operacion a subi y pasobra nan a haci uzo di derecho funda- 
mental, gobierno kier caba cu nan. Dowers ta puntra si esaki 
ta Aruba of Venezuela of Rusia? E argumento di minister cu e 
organisacion ta mucho caro, sinembargo e gasto di personal 
ta derecho cu ta ancra den CAO. 


Dowers ta conclui cu Minister Arends kier desmantela cuido 
medico. Esaki ta un desaroyo sumamente lamentabel. For 
di propio seno di fraccion di coalicion a vocifera cu nan ta 
desea un trankilidad pa e casnan di anciano. 


E parlamentario di oposicion ta spera cu esaki lo pone e 
mandatario reflexiona. “Core cu e poco hendenan cu ta 
dispuesto pa maneha e fundacionnan pa despues nan bira 
un extension di gobierno caminda nan por haci kico nan 
kier,” asina Dowers a finalisa bisando. 


mr. drs. Arthur Dowers: 


Minister ta gaña riba SABA pa desmantela cuido di anciano 

N 
a April 2023 Prome Minister 
tabata celebra firma e asi- 
na conoci ‘onderlinge regeling’ 
cu Hulanda cual ta reemplasa e 
consensusrijkswet COHO. Algo 
cu no a haya mucho atencion na 
Aruba ta hecho cu hunto cu de- 
saparicion di COHO a bay 457 
miyon euro cu Minister di Finan- 
sa di Hulanda a reserva riba pre- 
supuesto Hulandes desde janu- 
ari 2021 pa e islanan CAS. Nos 
por asumi cu Aruba lo a haya 
mas o menos 1/3 di e fondonan cu ta representa 293 mi- 
yon florin pa reformanan structural. Kico mester a entrega 
pa duracion di unicamente cuatro aña pa ricibi e fondonan? 
Somete nos mes na un organo independiente di tanto Gobi- 
erno Hulandes como Gobierno di Aruba (mescos cu CAft) pa 
supervisa ehecucion di e landenpakket. 


MinPres ta argumenta cu ningun caminda den e ley ni 
tampoco e memorie van toelichting tabata papia di fondonan 


di inversion. Esey ta berdad, pero no ta den e ley of MvT 
mester a busca e fondonan di inversion pero den reservering 
riba presupuesto Hulandes. E islanan BES a siña studia 
presupuesto Hulandes pa mira cuanto placa tin reserva 
pa nan. Gabinete Wever-Croes a fracasa den tanto iden- 
tifica e fondonan di 457 miyon euro destina pa e islanan, 
como tambe negocia pa nan continuacion bao un onder- 
linge regeling. Accion 21 y un solo otro fraccion tabata na 
fabor di e rijkswet COHO representando 3 di 21 asiento den 
Parlamento. E otro tres fraccionnan den Parlamento (lesa 
MEP, RAIZ y AVP) a vota contra e rijkswet paso e ta mishi cu 
Parlamento su budgetrecht. 


Awor den 36 aña di Status Aparte no tin un solo biaha cu 
Parlamento a eherce su budgetrecht, semper a pasa presu- 
puesto di gobierno apesar di consehonan contra. Presupuesto 
2022 a cuminsa cu un deficit di 291 miyon florin, a pasa cu 
un deficit di 227 miyon florin pa purba evita un recomenda- 
cion pa un aanwijzing. Despues bao menasa di un KB porfin 
gobierno a dicidi di ehecuta e 9 cambionan cu CAft a pidi fe 
cuminsamento pa yega na un deficit di 143 miyon. Loke ta 
claro ta cu sin menasa di un aanwijzing, sin un KB ta colga 
riba cabes di gobierno cu lo inclui retiro di MinFIC, gobierno 
y coalicion MEP-RAIZ lo tabata mes iresponsabel cu placa 
di pueblo cu gobiernonan di pasado. Gasta placa (cu no ta 
di bo) ta mucho dushi paso asina bo ta gana voto y awe 
Aruba tin un debe di casi 6 biyon florin mas 1,2 biyon florin 
di pagonan pa haci relata na proyectonan PPP. 


Nos a siña? NO, ainda un mayoria den Parlamento (lesa MEP, 
AVP y RAIZ) kier bringa e RAft. Perde 293 miyon florin den 
inversion no ta un sla suficiente duro pa pueblo di Aruba, 
awor nan kier nos paga interes mas halto tambe. Interes 
riba bono Hulandes di 10 aña ta na 2,7% cu nos por supone 
ta rond di loke nan lo financia e 915 miyon cu nos debe 
nan na october. Ultimo biaha gobierno a fia riba mercado 
local tabata na 6,5%. Tur hende por deduci cu refinancia via 
Hulanda ta cumbini nos pais. 


Tur hende honesto por constata cu nos gobernantenan no 
a haci un bon trabao manehando finansa publico durante e 
ultimo decadanan. Apesar di esey fraccionnan MEP, RAIZ y 
AVP ta sigui opone e RAft pa den futuro nan por bolbe gasta 
placa di pueblo cu smaak. Sentido comun ta e balor cu ta 
desaparece den politica emocional paso ainda mayoria di 
boso representantenan eligi kier pa pueblo paga mas den 
nan afan cu orguyo falso. 


Sra. Wever-Croes y coalicion MEP-RAIZ 
ta costa Aruba 293 miyon na inversion 

D 
en e ultimo simannan aki tabata tin hopi pero 
hopi desaroyonan cu a sacudi y expone e 
fundeshi di AVP fuertemente. Duro AVP a wordo 
sacudi y laga blo sunu pa e bosnan di ex-candi- 
dato y parlamentarionan cu a rechasa y condena 
e liderazgo di Mike Eman cu ta insisti pa cultiva, 
brasa y promove corupcion. E ex-candidatonan 
aki a dicidi pa vocifera tur e berdad di e partido 
cu nan tabata afilia na dje pa henter comunidad 
por compronde y scucha kico ta cushina den Cas 
di Partido lidera pa Mike Eman. Pa basta tempo e 
ex-candidatonan a tolera e actitud aki, sinembar- 
go, hasta nan no por a kere ora cu Mike Eman y 
e Old Boys di AVP a sali festeha na grandi e con- 
dena di Benny Sevinger 14 di April ultimo. Esaki 
tabata e ultimo druppel di realidad anto den cara 
di henter pueblo: “AVP ta celebra corupcion!” Sin 
ningun berguensa y consenshi Mike Eman a mus- 
tra pueblo cu e no ta un lider cu ta pone ordo, sino 
un lider cu ta promove desordo y corupcion. 


Un Exodus grandi for di partido AVP 
For di e tempo ey, henter pueblo ta observando 
con AVP ta desintegrando nan dilanti. Prome 
tabata dr. Ryçond Santos do Nascimento cu no 
a falta palabra pa describi pakico e mester a sali 
for di AVP. Su denuncia con e partido ta entre- 
tene y festeha corupcion na grandi, ta strategia 
den mentira y descepcion, y no tin un compro- 
miso cu integridad, a resona fuerte den e medi- 
onan social y prensa pa varios siman. Hasta un 
persona cu djis un tiki principio simplemente no 
por keda mas cu AVP. Despues tabata Muzannin 
cu tambe a retira citando su motibo simplemente 
cu e no por keda mas cu AVP mirando e corup- 
cion cu e partido ta para pe. Nos sa for di declara- 
cionnan haci di Ryçond y Gerlien cu e hala nobo 
no tin espacio pa wordo scucha, no tin luga pa 
ideanan nobo ni reforma den e partido. E Old Boys 
ta keda goberna den e partido berde manera nan 
kier! Muzannin, a retira, y tambe a expresa cu AVP 
a perde su caminda. Gerlien Croes: tampoco por 


Parlamentario Marco Berlis (MEP): 
AVP su fundeshi 
exponi y rechasa 
pa ex-candidatonan 
importante 

a keda mas. Mester remarca cu riba medionan social e 3 candidatonan aki a 
haya hopi comentario di AVPistanan cu a keda defrauda, rabia cu partido y cu 
tambe a bisa cu nan ta laga los di e partido corupto ey. Asina nos ta wak cu e 
exodus no ta solamente den candidato pero tambe den activista. Ainda asina 
Mike Eman ta keda papia di e “bon comun!” Pueblo, di kico Mike Eman ta papi- 
ando? Brasamento di corupcion comun? Hunga populismo comun? Creando un 
Old Boys network comun? 


Partido AVP lo sigui krimp pa via di brasa corupcion 
No ta un secreto cu AVP a perde 15.000 voto den dos eleccion, y manera nos ta 
wak e exodo di mas grandi den historia di AVP, partido di corupcion, ta tumando 
luga ta pronostica cu lo perde 5-10mil voto mas. Sigur considerando e magnitud 
di e scandalo y realidad di e partido berde cu ta tumando luga. Tambe nos ta wak 
cu AVP a bay di 7 pa 5 asiento. Awor den Parlamento e partido grandi den oposi- 
cion a perde 30% di su asientonan. Caya ta papia cu tin mas na caminda. Hopi 
hende ta rabia y disgusta, mientras Mike Eman ta core saca potret cu 20 hende 
y ta haci manera tur cos ta normal. Gerlien a bise cos manera ta: “Tin un division 
y kiebro grandi den AVP!” 


Mike Eman y AVP: “Een Dalende Lijn!” 
Hecho ta cu Mike Eman no por a salba su negoshinan, ni su mes partido, ni su 
integridad, y ni su liderazgo. Bo a bay atras 15mil voto Mike, bo a perde 2 asiento 
Mike, bo a perde 3 candidato y mas na caminda Mike, bo a perde miles di activ- 
ista Mike, y ba perde bo credibilidad y consenshi comun na caminda Mike. E 
ta tempo pa bo tuma bo retiro y keda cas manera bo gusta haci normalmente, 
pasobra ni na trabao bo no ta presenta mas. Ba sink Aruba un biaha caba, awo 
destino mes ta mustra bo cu ta tempo pa bay cas. Mike Eman y corupcion,… 
nunca mas! 

M 
inister Geoffrey Wever a reuni cu 
Gevolmachtigde Minister, Sr. Ady 
Thijsen, riba desaroyo economico na 
Aruba y riba e manera cu Minister Thi- 
jsen y Arubahuis por yuda representa e 
interesnan economico di Aruba na Hu- 
landa. 


Minister Wever a palabra cu Minister 
Thijsen cu e aña aki lo organisa un 
Aruba Investment Summit na Hulanda 
pa asina entre otro genera interes 
pa inversion dentro di e cuadro di 
plannan di Gobierno pa desaroyo di 
San Nicolas, di Oranjestad y tambe 


e National Action Plan 2023-2025: 
“Aruba’s Transitie naar een Duurzaam 
& Inclusief Economisch Model”. 


Minister Thijsen a splica Minister 
Wever di e trabounan cu ta haciendo 
na Hulanda, entre otro papiando cu 
hopi potencial inversionistanan como 
tambe representantenan di paisnan cu 
ta interesa pa traha cu Aruba. 


“Nos intencion ta pa organisa un Aruba 
Investment Summit na Hulanda e aña 
aki, unda Aruba lo invita inversioni- 
stanan y partnernan strategico pa 


asina por presenta na nan e plannan 
economico cu Aruba tin. E focus lo ta 
riba e desaroyo di San Nicolas, e desa- 
royo di Oranjestad y inversionnan den 
sostenibilidad, basa riba e plan cu reci- 
entemente a wordo prepara y presenta 
dor di nos ministerio”, asina Minister 
Wever a menciona. 


“Mi ta contento cu e disponibilidad 
di Minister Thijsen pa yuda nos na 
Hulanda y e trabou importante cu 
Minister Thijsen ta eherce na Hulanda”. 


B 
anco Central di Aruba (BCA) a conclui e encuesta di per- 
cepcion di negoshi pa e di prome trimester di 2023. E 
encuesta di percepcion di negoshi ta evalua e percepcion 
economico di e negoshinan local. 
Durante e di prome trimester di 2023, e asina yama 
‘Business Perception Index’, cu ta consisti di e indicenan di 
condicionnan economico actual y condicionnan economico 
a corto plaso, a crece for di 105,2 te na 106,0 (mira Grafiek 
1). E resultado ta debi na un subida den e indice di condi- 
cionnan economico a corto plaso, mientras cu e indice di 
condicionnan economico actual a nota un bahada leve. 


E indice di condicionnan economico a corto plaso a crece 
cu 1,8 punto di indice te na 105,1, compara cu 103,3 den 
e di cuater trimester di 2022. E indice di condicionnan 
economico actual a cay te na 106,7 den e di prome trimester 
di 2023 (Grafiek 2). E porcentahe di encuestadonan cu ta 
premira un crecemento economico positivo den e siguiente 
12 luna a nota un caida leve di 0,2 punto di indice te na 43,6 
porciento. 


E relato completo di e encuesta di percepcion di negoshi ta 
disponibel ariba website di BCA www.cbaruba.org 


Resultado pa e di prome trimester di 2023 


Comercio mas optimista den e di prome trimester di 2023 


Minister Geoffrey Wever: 


Minister Wever a reuni cu Minister 
Thijsen riba preparacion pa un Aruba 
Investment Summit na Hulanda 

D 
iaranson, 17 di mei, Minister di Asuntonan Economico, 
Comunicacion y Desaroyo Sostenibel, mr. Geoffrey Wev- 
er, a introduci e constelacion nobo di e Raad van Commissa- 
rissen (RvC) di Free Zone Aruba (F.Z.A.) N.V. 


E Raad van Commissarissen di Free Zone Aruba (F.Z.A.) 
N.V. ta consisti di e siguiente personanan: señor Patrick 
R.C. Brown, señor Stanley P. Looman, señor Tariq H.L.E. 
Welhous, señor Gilmar Chejito Croes, y señora Murial Cindy 
Clark. Conforme e statuto di Free Zone Aruba (F.Z.A.) e 
Raad van Commissarissen lo nombra e Presidente y Vice- 
Presidente internamente. 


E constelacion nobo di Raad van Commissarissen di Free 
Zone Aruba (F.Z.A.) N.V. ta consisti di profesionalnan cu 
amplio experiencia. Señor Patrick Brown, ta un abogado 


cu 27 aña di experiencia den abogacia y socio di un bufete 
di abogacia y a fungi na varios ocasion como miembro di 
hunta di supervision den diferente fundacionnan. Señor 
Stanley Looman ta CEO di su propio trustkantoor cu amplio 
experiencia den e ramo y ta fungi den diferente otro rol 
den nos comunidad. Señor Tariq Welhous tin un prepara- 
cion academico den business administration y marketing y 
tin amplio experiencia den mundo bancario. Señor Gilmar 
Croes ta un certified public accountant (CPA) cu varios 
aña di experiencia den accountancy, mundo bancario y ta 
doño di su propio accountancy kantoor. Señora Cindy Clark 
tin amplio experiencia local y internacional den e mundo di 
belasting y a fungi como miembro di hunta di supervision di 
un empresa estatal y ta doño di su propio tax firm. 


Minister Geoffrey Wever a expresa di ta “ta contento pa 
introduci e constelacion nobo di Raad van Commissarissen 
aki consistiendo di profesionalnan independiente den area 
di business, accountancy, abogacia, finansa y belasting y ta 
sigur cu nan lo haci un bon trabou hunto cu directiva di Free 
Zone Aruba (F.Z.A.) N.V. Mi ta desea nan hopi exito y sabiduria 
den e trabounan cu tin nan dilanti. Na mes momento mi kier 
a tuma e oportunidad pa gradici e Raad van Commissarissen 
saliente pa nan trabou haci y experticio brinda na bienestar 
di Free Zone Aruba (F.Z.A.) N.V., specialmente señor Johan 
Sjiem Fat pa su ayudo, cooperacion y disponilidad como 
President-Commissaris di Free Zone Aruba (F.Z.A.) N.V.” 


D 
iabierna ultimo a tuma luga e even- 
to deportivo di mas grandi na nos 
isla, unda cu mas o menos 700 atleta 
a participa na Ronde van Aruba. E apli- 
cacion di Pay.aw via su Events Module 
a brinda e mecanismo perfecto pa por 
a controla entrada di miembronan di 
cada team riba tereno di Mariniers Ka- 
zerne na Savaneta. 


Tur teamleader a ricibi un e-mail cu un 
QR code pa por a drenta e anochi di 
informacion y un QR code pa e anochi 
di e evento mes. Na yegada e QR code a 
wordo verifica via Pay.aw su vendor app 


y asina a facilita e proceso di control. 
E Events Module di Pay.aw ta ofrece 
un plataforma completo pa ticketnan 
digital pa un evento, unda cu un vendor 
por bende ticket, genera y warda ticket, 
y tambe verifica e ticketnan bendi. 


E team di Pay.aw ta ofrece asistencia 
for di momento di setup e evento den e 
aplicacion te cu dia di e evento y tambe 
ta ofrece training p’asina por brinda e 
cliente un experiencia completo di con 
pa traha cu e portal y e aplicacion. E 
cliente ta ricibi un vendor portal y un 
vendor app, cual ta haci’e mas facil pa 


por monitor y verifica ticketnan, como 
tambe saca reportahe. 


Pa mas informacion di e Events Module 
di Pay.aw por tuma contacto na 
5251250. 


Pay.aw ta contento di por a facilita e 
servicio di registracion pa Ronde van Aruba 


Minister Geoffrey Wever ta introduci e constelacion 
nobo di e Raad van Commissarissen di Free Zone Aruba 

N 
a aña 1956, Bob Steel a funda e or- 
ganisacion di Young Men´s Chris- 
tian Association Aruba (YMCA). E ob- 
hetivo desde cuminsamento ta pa 
aporta na e bienestar fisico, intelectual 
y spiritual di muchanan cu hobennan 
den comunidad. Door di cultiva nan po- 
tencial ta posibel pa contribui na e de- 
saroyo di nan confiansa y respeto pro- 
pio pa asina nan por bira miembronan 
ehemplar di nan famia y sociedad. E 
YMCA di Aruba ta promoviendo e ob- 
hetivo aki cu diferente programanan 
ofreci specificamente cu curso- y cam- 
pamentonan pero ademas un traimer- 
dia yama Y’s Care. Actualmente e or- 
ganisacion ta conta cu mas di 110 par- 
ticipante den ambos centro di Dako- 
ta y San Nicolas cu ta forma parti di e 
traimerdia. 


E Vision Nobo 
Pa 2030, e organisacion global di YMCA 
a establece un vision nobo caminda 
cada centro rond di mundo lo enfoca 
pa ta riba e mesun direccion tocante 
diferente topiconan importante. Esaki 
ta trata di e 4 pilarnan entre otro: 
Community and Wellbeing First, a 
Sustainable Planet, a Just World y 
Meaningful Future of Work. Cada un di 
esaki ta conta cu puntonan cu lo desea 
di incorpora den e servicionan brinda 
di cada centro durante e proximo 
añanan. Den e forma aki YMCA lo por 
stimula un mihor desaroyo di comun- 
idad y hobennan pa nan por bira futuro 
lidernan. 


Proyecto ‘Meaningful Work’ 
Considerando e vision nobo, YMCA 
Aruba ta introduciendo e proyecto 
di “Meaningful Work” cu lo envolve e 
participantenan di e traimerdia Y’s 
Care di ambos centro na Aruba. Esaki 
lo tuma luga riba 26, 27, 28 di mei y lo 
finalisa riba 2 di juni, 2023. E proyecto 
ta encera cu e participantenan lo haci 


trabou 
boluntario 
cerca 
diferente 
organisacionnan na Aruba entre otro: 
Fundacion Pa Nos Comunidad, Scubble 
Bubbles, Cas Marie, Luna Foundation, 
Nine Lives Foundation, Fundacion Cas 
di mi Chepa y Donkey Sanctuary. Danki 
na nan cooperacion, YMCA Aruba lo 
por educa e participantenan tocante e 
balor di duna un man na e comunidad. 


Na otro banda ta importante pa 
remarca cu e proyecto aki ta patrocina 


cu e fondonan di LAKA. Ademas YMCA 
Aruba ta sumamente agradecido cu e 
contribucion valioso di Subway Aruba 
pa asegura cu e participantenan lo tin 
un bon experiencia durante e trans- 
curso di e proyecto. 
Finalmente, ta aprecia y reconoce e 
aporte di e organisacionnan hunto cu e 
staff di YMCA pa asegura e ehecucion 
di ‘Meaningful Work’. Ta spera cu por a 
informa y conta cu e apoyo di e comu- 
nidad di Aruba pa cu e proyecto aki. 


YMCA Aruba 


Proyecto Meaningful Work 

D 
iaranson 17 di mei minister Geof- 
frey Wever hunto cu Departamento 
di Asuntonan Economico, Comercio y 
Industria (DEACI) a presenta e plan di 
accion pa combati economia informal. 


Investigacion haci door di DEACI 
hunto cu Prof. Schneider a conclui cu 
e economia informal ta 20% di e balor 
total di tur nos actividadnan economico 
legal. Na 2019 e balor nominal di nos 
economia tabata 6,1 miljard Florin. 


Esaki ta nifica un balor di 1,2 miljard 
Florin di actividadnan economico di 
negoshinan cu no ta cumpli cu ley. Riba 
peticion di Minister Geoffrey Wever, 
Conseho di Minister a aproba e plan di 
accion pa combati e economia informal 
y tambe e comision cu lo ta encarga pa 
implementa esaki. 


Sector informal of economia informal 
ta encera actividadnan economico 
cu simplemente bisa no ta cumpli cu 
leynan existente den su totalidad. 
Esaki por ta entre otro cu un persona ta 
bende un producto of servicio sea no ta 
inscribi na Camara di Comercio, no tin 
permiso pa haci negoshi, no ta registra 
na Departamento di Impuesto y/of ta 
tuma trahadonan sin un contract. 


Existencia di negoshi cu no ta cumpli 
cu leynan, tin consecuencia negativo 
pa nos economia. E personanan aki no 
ta paga belasting ni primanan social, 
cual ta nifica cu no ta contribui cu e 
fondo di pensioen, ni entrada di gobi- 
erno, tampoco fondo di seguro medico 
AZV. 


Tambe sa emplea personanan sin 
contract y pues sin siguridad di trabao, 
y door di no paga prima pa seguro ni 


tampoco prima di pensioen ta crea un 
situacion financiero penoso den futuro, 
y den caso di malesa tampoco nan no 
lo ta cubri. 
Esnan activo den e sector informal 
no mester tene cuenta cu e gastonan 
di tur e rekisitonan den nan prijs, 
compara cu comerciantenan cu SI ta 
cumpli cu ley y reglanan – pues ta bira 
un competencia inhusto. Pa e consum- 
idor cu ta cumpra producto of servicio 
di e negoshinan aki, su compra no tin 
garantia ora tin fayo cu e producto y 
servicio duna, cual normalmente lo ta 
protegi pa ley. 


Awor cu tin un plan di accion y un 


comision pa ehecuta esaki, e trayecto ta 
start pa combati e economia informal. 


E comision lo ser lidera door di DEACI, 
y ta invita stakeholders pa cooperacion 
y participacion den e esfuersonan. 


“Nos desaroyo economico ta depende 
grandemente di nos comerciantenan 
cu ta inverti y crea e cuponan di trabao 
y ta cumpli cu nos leynan. Ta impor- 
tante garantisa competencia husto y 
igual pa tur cu ta eherce comercio”, 
segun minister Geoffrey Wever. “E 
consumidor mester por ta sigur cu ora 
di cumpra un producto of servicio, su 
compra ta protegi pa ley.” 


Minister Geoffrey Wever: 


Comision cla pa ehecuta Plan di 
accion pa combati economia informal 

D 
irectie Natuur en Milieu (DNM) conhunta- 
mente cu Fundacion Parke Nacional Aruba 
(FPNA), despues di a reuni cu e team encarga pa 
haci analisis y sondeo, y cu confirmacion concre- 
to for di e instituto internacional Atlantic and Gulf 
Rapid Reef Assessment (AGRRA), ta comparti cu e 
malesa Stony Coral Tissue Loss Disease ta oficial- 
mente presente na Aruba. DNM y FPNA ta confirma 
cu esaki a afecta hopi coral tipo hard corals (brain 
corals y star corals) na diferente localidad na e 
costanan di Aruba. Aña pasa, DNM y FPNA a reu- 
ni cu Directie Scheepvaart Aruba (DSA) y Bureau 
Rampenbestrijding Aruba (BRA) pa analisa kico ta 
e procesonan cu mester encamina unda cu a con- 
firma e malesa na Aruba y a traha riba un protocol 
cu awor lo ta na vigor. Den transcurso di e siman- 
nan cu ta bini lo tin mas indicacion kico ta e posi- 
bilidadnan y kico e team lo haci pa cu e situacion 
delicado aki y di urgencia. 


Kico ta Stony Coral Tissue Loss Disease? 
Desde aña 2014, Stony Coral Tissue Loss Disease 
(SCTLD) a afecta e coralnan na Florida y a sigui 
plama rapidamente den Caribe y ta afectando 
coralnan y nan biodiversidad. Stony Coral Tissue 
Loss Disease (SCTLD) ta un malesa di coral cu ta 
afecta 30 di e 45 diferente especie di hard coral 
di Caribe. E ta afecta specialmente ‘brain’, ‘maze’, 
‘pillar’, y ‘star’ coral, y ta plama rapidamente cu 
mortalidad halto di 66-100% di e coralnan aki. 
Mester remarca cu na Florida mes ainda exper- 
tonan ta investigando e causa di e malesa, y no 
tin un solucion concreto pa para e infeccion di e 
coralnan. Ta di menciona cu e malesa aki no ta 
afecta salud di hende. 


Kico DNM y FPNA a haci te cu awe? 
Algun luna pasa, a pone DNM y FPNA na altura cu 
a observa algun coral cu posibel malesa den area 
di Boca Catalina. E team di DNM y FPNA a realisa 
un sondeo inmediatamente pa haci e observacion 
necesario di e condicion di e coralnan na e sitio. E 
team a uza e metodo di ‘Roving Survey’ cu ta un 
analisis unda mester drenta awa pa observa, tuma 
nota y saca potret, di e diferente sortonan afecta 
den un area specifica. Mester conta e coralnan 
y haci un distincion entre e coralnan ‘afecta’ of 
‘no afecta’ cu e malesa. Despues ta bay over na 
compara tur informacion di e sondeonan pa deter- 
mina si ta SCTLD. 


E prome sondeo di e team na december 2022, por 
a confirma cu a observa cu 43% di ‘brain corals’ y 
62% di ‘star corals’ ta afecta cu un tipo di malesa 
no documenta ainda na Boca Catalina y cu e situ- 
acion ta alarmante. E porcentahenan aki ta sola- 
mente di e coralnan cu ta bibo. Manera ta conoci, 
hopi di e coralnan den e area indica ta afecta pa 


otro malesanan caba. E team a tuma contacto cu 
partnernan local pa monitorea coral y asina yuda 
observa otro areanan. Asina a bin constata cu 
na Arashi y Antilla tambe e coralnan tin e mesun 
condicion. Den e dianan siguiente, atrobe FPNA 
hunto cu DNM a drenta lama pa sigui observa e 
mesun coralnan y aki a mira cu e coralnan a sigui 
deteriora den menos di 4 dia, cual ta refleha un 
avance hopi lihe. E situacion a indica cu e coralnan 
afecta lo muri den e proximo simannan. Esaki ta 
nifica cu e ecosistema di coral, ta na peliger y 
p’esey ta sumamente importante pa tuma e situa- 
cion aki na serio y averigua e progreso di malesa 
cu ta afectando e coralnan, como tambe e plama- 
mento pa otro areanan. Den contacto constante cu 
AGRRA no por a confirma si den e caso aki tawata 
trata di SCTLD of ‘White Plague’, un malesa pare- 
cido na SCTLD pero menos agresivo. 
DNM y FPNA desde september 2022 a traha riba 
un Standard Operating Procedure (SOP) pa asina 
ta prepara pa e dia cu Stony Coral Tissue Loss 
Disease yega Aruba, ya cu STINAPA a topa cu coral 
cu malesa sospechoso na Boneiro. Si en caso ta 
confirma cu na Aruba tin e malesa SCTLD, hunto 
cu DSA y BRA ta bay pone e plan den accion. Y 
esaki ta e caso awor cu mester agilisa e SOP. 


E luna aki FPNA y DNM a realisa 2 townhall meeting 
pa asina informa e comunidad di e situacion 
andando. Adicionalmente, a organisa 2 workshop 
pa buceadonan y ‘freedivers’ pa duna training di 
analisis di coral y con pa monitor condicion di e 
coral pa asina identifica e coralnan cu tin diferente 
malesa. Esnan cu a tuma e workshop aki lo yuda 
como boluntario pa haci e buceonan necesario pa 
sigui monitoreo y sondea e progreso di e malesa 
den nos lama. Nos ta gradici tur e 24 boluntari- 
onan aki cu a pone tempo y dedicacion pa haci 
e trabounan necesario ora e momento presenta. 
Cu colaboracion di ministerio di Naturalesa a laga 
traha un video di protocol di decontaminacion pa 
usuarionan di nos lama. Esaki ta pa buceadonan, 
snorklers, piscado y tur persona cu ta haci uzo di 
cualkier ekipo di un sitio (lama) pa e otro. FPNA y 
DNM a bin ta saca infograficonan cu ta specifica e 
diferente malesanan di coral riba diferente plata- 
forma social y di prensa pa alerta comunidad. 


DNM y FPNA a manda tur informacion necesario 
pa expertonan den region internacional, manera 
Atlantic and Gulf Rapid Reef Assessment (AGGRA) 
y MPA Connect pa purba saca afo cua malesa a 


presenta actualmente. Y asina por a confirma 


awo e malesa Stony Coral Tissue Loss Disease ta 
presente. 


Conta cu e salud di nos coralnan? 
Coralnan na Aruba ta bou di presion di activi- 
dadnan humano pa hopi tempo caba y tin un 
impacto cumulativo halto. Den e rapport Carmabi 
(2019) a documenta e situacion di e coralnan na 
Aruba na un profundidad di 10 meter den e area 
zuid di Aruba. Den e siguiente relatonan DNM y 
FPNA lo elabora por ehempel riba e stressorsnan 
pa e ecosistema marino, land-based pollution cu 
ta inclui polucion y desperdicio, awa contamina, 
fertilisante, pesticida, herbicida, veneno cu ta uza 
pa mata y riba bestia. Esakinan tur ta bay den 
lama ora di yobida. E uzo di productonan anti- 
solar cu ta contene kimiconan manera oxybenzone 
(Prohibi pa e ley Verbod voor het milieu schadelijke 
producten) y otronan cu clasificacion diferente 
pero cu tambe ta dañino. Uza proteccion di solo cu 
ta organico. Otro contaminacion di lama ta wildlife 
feeding pasobra e ta stroba e funcionamento di e 
pisca como un ‘grazer’ den e ecosistema. Ta urgi 
cada persona pa nunca mishi cu un coral, no trapa 
coral, no tira sushi, no tira anker den areanan cu 
tin coral. 


Kico comunidad por haci? 
Esaki ta un yamada na buceadonan, hendenan cu 
ta snorkel, deportistanan acuatico, piscadonan y 
comunidad completo pa raporta cualkier obser- 
vacion di coralnan cu ta mustra algun sintoma di 
no ta saludabel (cambio di color). Manda e infor- 
macion di e localidad exacto cu potret di e coral 
pa asina e team sigui monitor. Por manda esaki via 
e-mail marinepark@arubanationalpark.org . 
Pa preveni cu ta sigui contamina otro areanan cu e 
malesa, ta urgi tur buceado, persona cu ta snorkel, 
piscado, tur local y bishitante pa decontamina tur 
ekipo di lama segun e aviso di decontaminacion cu 
ta accesibel riba e plataforma media social di DNM 
y FPNA. E urgencia aki ta conta pa tur tipo di activ- 
idad den lama, no obstante si ta un area na unda e 
malesa t’ey caba of un area cu ainda no ta identi- 
fica. Ta suplica pa eherce e bon practica di decon- 
taminacion preventivo. 
Ta pidi comunidad pa keda pendiente pa mas infor- 
macion y comunica cualkier observacion ireg- 
ular na coralnan mientras cu expertonan local y 
internacional ta sigui determina e avancenan di e 
malesa. Tambe lo determina e pasonan necesario 
en corto y largo plaso a base di e miho practicanan 
cu ta prueba y den un forma cu por adapta. 


Malesa di coral Stony 
Coral Tissue Loss 
Disease na Aruba 

D 
iaranson mainta Minister di Turismo y Salud Publico 
sr Dangui Oduber conhuntamente cu Minister di Ense- 
ñansab y Deporte sr. Endy Croes a bishita Colegio Bon Bini. 
Colegio Bon Bini ta un di e scolnan cu ta participa activa- 
mente na e programa di Scol Saludabel. Ministerio di Salud 
Publico ta e iniciado di e programa di Scol Saludabel. Minis- 
ter Oduber sigur ta sostene e programa aki cu ta wordo re- 
alisa conhuntamente cu Ministerio di Enseñansa y Ministerio 
di Asuntonan Social. 


E programa di Scol Saludabel ta forma parti di e Plan Nacional 
di prevencion di malesanan no transmisibel. Minister Oduber 
ta kere firmemente den campañanan di prevencion. 
Pa es motibo e mandatario a presenta na Colegio Bon Bini 
cu brochure nan educativo y informativo pa e muchanan. 
Pa asina nos muchanan tene na cuenta kico nan consumi 
y tambe e importancia di haci actividadnan fisico manera 
ehercicionan diario of practica deporte. 


Actualmente e programa Scol Saludabel ta solamente na 
cierto scolnan preparatorio y scolnan basico pero e idea ta 
pa mas y mas scolnan duna nan compromiso pa asina nan 
tambe participa activamente na e programa. Den futuro kier 
expande e programa pa scolnan secundario tambe. Esaki ta 
un proyecto cu tin e meta principal pa tin un comunidad mas 
saludabel pa asina mehora e calidad di bida, cuminsando na 
nos muchanan. Prevencion ta e yabi pa tin un fondo di AZV 
cu ta keda sostenibel den futuro. 


Minister Oduber kier a gradici Colegio Bon Bini pa ricibi su 
persona y tambe pa nan participacion activo den e programa 


di Scol Saludabel. Un bunita programa caminda a base di 
union y colaboracion ta traha na bienestar di nos muchanan 
y nos comunidad completo. 


E meta ta pa tin un comunidad mas saludabel, mas consci- 
ente di loke nan ta consumi y mas participativo ma activi- 
dadnan deportivo. Un comunidad saludabel lo resulta den 
un comunidad mas vital y mas productivo. 


Minister Dangui Oduber 


A bishita Colegio Bon Bini den cuadro di e programa di scol saludabel 

Dia International di Museo 2023 ta enfoca 
riba Museo, Sostenibilidad y Bienestar 


M 
useonan ta contribui na e bi- 
enestar y na desaroyo sos- 
tenibel di comunidadnan y nan tin 
e oportunidad pa fomenta cambio 
positivo. Tin diferente manera cu 
museonan por contribui pa yega na 
SDG’s (Sustainable Development 
Goals)/ metanan pa desaroyo sos- 
tenibel. Por sostene accion encuan- 
to cambio di clima, aporta na inclu- 
sividad, yuda combati isolacion so- 
cial y yuda na mehora salud mental. 


Manera ta stipula den e resolucion 
di ICOM “Riba sostenibilidad y e 
implementacion di e Agenda 2030, 
Transformando nos mundo” (Kyoto, 
2019), tur museo tin un rol den e 
creacion di un futuro sostenibel. Por 
haci esaki entre otro cu program- 
anan educacional, exhibicionnan, 
programanan comunitario y inves- 
tigacion. 


Cada aña desde 2020, Museonan 
ta enfoca riba metanan SDG di 
Nacionnan Uni. Den e cuadro 
aki 
MANA-Museo 
Arqueologico 
Nacional Aruba, tambe ta aporta na 
e metanan aki. 
Por ehempel Meta 3 Salud Mental y 
Bienestar: Sigura bidanan saludabel 
y promove bienestar pa tur edad, en 
particular salud mental y isolacion 
social. Durante e prome periodo di 
Covid 19, a habri exposicion perma- 
nente bek pa publico apenas den 
6 siman despues di ciere total na 
Aruba. A percura pa cumpli cu tur 
rekisitonan di siguridad. Pueblo di 
Aruba por a bishita y distrai e mente 
den un periodo hopi dificil, na un 
forma sigur. Alaves a cuminsa ofrece 
mas informacion digital y a desa- 
roya hunto cu Museonan di FMA un 
programa vacacional digital. Tambe 
tabata tin e opcion pa busca un 


pakete pa vakantie pa esnan cu no 
tabata tin e posibilidad pa sigui e 
programa online. Asina a contribui 
pa yuda combati isolacion y posibel 
depresion, en especial cerca mucha 
y hoben cu no tabata por a bay scol 
e periodo ey. 


MANA ta ofrece tambe guia y of 
actividad pa por ehempel grupo di 
grandinan, personanan cu limita- 
cion (visual) y mas. Tambe ta duna 
e servicio di hiba informacion na un 
manera atractivo cerca gruponan 
meta pafo di MANA. Asina ta trece 
e museo cerca esnan cu kisas no tin 
e manera of oportunidad pa yega 
MANA. 


Fin di 2022 a tuma luga un simposio 
na MANA cu representantenan di 
e.o. Region Caribe cu a bin hunto 
pa intercambio di e.o. conocemento 
traditional encuanto cambio di clima 
y con pa ta mas resiliente den esaki. 
Akinan a invita representante di 
pueblonan nativo, cu a intercambia 
nan conocemento y pensamento 
cu publico. Esaki ta cuadra cu Meta 
15 Bida riba Tera: Proteha, restora 
y promove uzo sotenibel di siste- 
manan ecologico y reforsa e bosnan 
di lider indigena y hisa conscienti- 
sacion riba e perdida di biodivers- 
idad. 


Nos kier encurasha tur hende pa 
pensa kico nan mes of hunto cu 
Museo of otro instancia por haci pa 
contribui pa yega na desaroyonan 
sostenibel y bienestar di un y tur. 
Semper por tuma contacto cu MANA 
via info@manaruba.org pa cual- 
kier idea. Nos ta desea Museonan, 
tur trahado, boluntario- y bishitan- 
tenan un feliz Dia Internacional di 
Museo 2023! 


Famianan por a bishita MANA 
durante Covid19 teniendo cuenta 
cu requisitonan di siguridad 


MANA a trece informacion 
cu un actividad cerca nos grandinan 


Arkeologo di MANA ta splica alumno di 
EduCampus e efecto di cambio 
di clima riba herencia cultural 

R 
ecientemente, Minister di Cultura Xiomara Maduro a re- 
uni cu e representantenan di organisacion Kenniscen- 
trum Immaterieel Erfgoed Nederland (KIEN), sra. Saskia van 
Oostveen y sra. Kelly Warnaar cu tabata di bishita na Aruba 
den cuadro di Aruba su patrimonio cultural intangibel. Rep- 
resentante di cultura di UNESCO Aruba sra. Ruby Eckmeyer, 
representante di UNOCA sra. Josephine Pieters y represent- 
antenan di Notionflows, un compania specialisa den diseño 
di website, sra. Roxana Rodriguez y sr. Rodolfo Rodriguez 
tambe tabata presente den e reunion cu Minister Maduro. 
Nan a presenta e concepto di e website pa e patrimonio cul- 
tural intangibel (PCI) di Aruba cu por cierto tambe lo fungi 
como website di UNESCO Aruba. 


E proposito tras di e bishita di KIEN na Aruba ta pa e organ- 
isacion Hulandes wordo introduci y exponi na e cultura di 
Aruba y asina ricibi un miho bista di tur locual ta forma parti 
di nos herencia y patrimonio cultural. Sra. van Oostveen 
y sra. Warnaar a comparti cu nan tambe kier contribui na 
empodera y crea conscientisacion riba e topico di PCI y 
esaki ta cuminsa na inventarisacion y documentacion. Den 
e presentacion di KIEN, e representantenan a elabora riba 
e definicion di patrimonio cultural intangibel y e 5 catego- 
rianan cu ta defini e diferente formanan di PCI. E catego- 
rianan ta entre otro tradicion oral, obra di tarima, ritual y 
festividad (celebracion), conococemento y uzo di natura- 
lesa y artesania of tecnica tradicional. A subraya durante e 


presentacion cu patrimonio cultural no ta encera edificio of 
obheto pero e esencia ta hende. 


Den un bunita resumen, KIEN a menciona con patrimonio 
cultural y cultura den su totalidad ta contribui na e desa- 
royo humano y union entre hende, ta genera entrada a 
base di talento y tecnica cultural y ta contribui na un futuro 
sostenibel social. PCI ta fungi manera un liña cu ta conecta 
pasado, presente y futuro. E ta crea un cultura dinamico cual 
ta den liña cu e pensamento di Minister Maduro “cultura, bo 
tin cu bib’e”. Pa e motibo aki, Minister Maduro a gradici e 
representantenan di KIEN pa ta presente na Aruba y na e 
manera aki por experencia locual ta haci e cultura di Aruba 
único, pasobra nos isla tin un historia y cultura comparti cu 
e otro paisnan den Reino Hulandes pero nos tambe tin locual 
ta haci nos único y asina a menciona entre otro nos Dande. 


Minister Maduro a gradici UNESCO Aruba y UNOCA pa 
yuda contribui na colaboracion y esfuerso pa salvaguardia 
nos patrimonio cultural intangibel. Tambe e mandatario a 
subraya e importancia pa pueblo ta na altura di e impor- 
tancia tras di proteha, salvaguardia y asina aprecia nos 
patrimonio cultural pasobra na Aruba tambe tin tesoronan 
cultural como parti di nos patrimonio. Minister a termina e 
reunion uniendo su mes na e pensamento di KIEN cu patri- 
monio cultural ta brinda oportunidad pa enseñansa, inclu- 
sion, economia, ecologia, participacion y union den Reino. 


Minister Maduro a ricibi presentacion di KIEN 
tocante Aruba su patrimonio cultural intangibel 

M 
inisterio di Cultura Aruba, conhuntamente cu De- 
partamento di Cultura Aruba, Cuerpo Consular 
na Aruba, UNESCO Aruba y Gruponan Artistico, Folk- 
lore –Cultural estableci aki na Aruba; tin e grato placer 
di invita bo Aruba completo pa asisti na e di “III En- 
cuentro Multicultural Aruba 2023” relaciona cu: “Dia 
Mundial di Diversidad Cultural pa Dialogo y Desaroyo” 
declara pa UNESCO y tambe homenahe Celebracion di 
20 aña di Oficialisacion di Papiamento. 
Fecha: 21 di mei 2023. 
Luga: Plaza Libertador Gilberto François Betico Croes. 
Orario: 6:00pm- 11:00pm. 
Entrada Completamente gratis 
Lo tin Feria cu cuminda di diferente pais y tambe 
un Show Multicultural cu participacion di mas di 25 
grupo entre otro: 
Aruba: Tremendo apertura musical na encargo di e 
agrupacion Caribbean Combo di Scol di Musica Rufo 
Wever, Aruba Art Fair, Ntg & Nlg Dancers, Fundacion 
Lanta Papiamento, Kids & Youth in Action, Grupo di 
Baile Dabaruida y Fundacion Rosea Cultural. 
Argentina: Tango Barefoot. 
Bonaire: Munye Oduber Winklaar, Rincon Boyz. 
Brasil: Club Di Movimento. 
China: Gucci Dancers Aruba. 
Colombia: Consulado di Colombia na Aruba, Petronio 
Alvarez TADS Internacional Foundation, Vallenato 
Plus. 
Eastern Europe: Kozlov Dance International. 
España: El Duque Victor Samuel. 
The Philippines:Grupo Pasacalle. 
India: Bharti.P. Daryanani, Grupo Niti Gupta. 
Mexico: Mariachi Angeles de Ernan Angela. 
Peru: Grupo di Baile Folklorico Takiri Perú, Fundacion 
Fiestas Patrias Peruanos na Aruba. 
Portugal: Grupo Folklorico Primavera. 
Republica Dominicana: Farah Visson, Fundacion 
Grupo Folklore Dominicano. 
Surinam: Cultura Bibo. Surinam. 
Trinidad & Tobago: Royal Dreams Foundation. 
Venezuela: Expresion Folklorico Viva Venezuela, 
Agrupacion Danzarte Venezuela, Fundacion Venearuba 
Solidaria, Grupo Araguaney y Amigos, Trabuco Gaitero 
and Show Venezuela y tremendo clausura cu Afro 
Tambor Venezuela. 


{Cont. na siguiente pagina} 


Feria Gastronomico y Show Multicultural 


Invitacion Special “III Encuentro Multicultural Aruba 2023” 

Proyecto cu tin como meta central pa crea 
lasonan di union, genera e integracion y comparti 
cu otro e rikesa di mas grandi di Aruba manera 
ta nos multiculturalidad. 
Un plataforma na unda tur pais tin e oportunidad 
di celebra nan cultura den forma di gratitud y ta 
topa cu otro den union y harmonia aportando 
p’e pas y unidad di tur e pueblonan di mundo. 


E lema central ta: “Pone e Arubiano na haltura di 
su cultura y siñ’e conoce di otro”. Hubert O (Lio) 
Booi. 


E compania di lus y zonido lo tan a encargo di 
High Performance Aruba y e documentacion 
na encargo di Chahmi Film Studio cu sosten di 
Elevate Productions kende na final lo traha riba 
un documentario di henter e actividad. 


{Cont. di pagina anterior} 

D 
en e siman cu a pasa Aruba a co-organisa e Conferencia 
di Clima y Energia, caminda a tene diferente actividad y 
discurso den cuadro di cambio climatico y transicion pa en- 
ergia renobabel. Un conferencia cu a ser realisa den colab- 
oracion entre Hulanda y Aruba caminda representantenan 
riba nivel diplomatico y mandatarionan di diferente pais den 
Caribe y Pacifico a participa na esaki. Como resultado di e 
conferencia a firma un acuerdo entre Hulanda, Aruba y Sint 
Maarten pa hunto traha riba un plan pa combati e efectonan 
di cambio climatico cu nos ta experenciando mundialmente. 


Durante e conferencia, Minister Ursell Arends a hiba dife- 
rente discurso relaciona cu cambionan necesario y cu mester 
wordo efectua na Aruba como un isla chikito den Caribe, pa 
por absorba e efectonan negativo di e cambio climatico. A 
pone enfasis ariba e hecho cu Aruba ta rondona cu zona 
costal caminda awa ta parti di nos bida diario y ta algo 
esencial pa nos sobrevivencia y pa nos economia. A elabora 
tambe ariba e punto crucial cu actualmente ta trahando pa 
yega na solucionnan basa ariba naturalesa cu e meta pa 
aumenta e resilencia di nos naturalesa contra e cambionan 
climatico, cu nos a bin ta experiencia den ultimo añanan y cu 
tin impacto ariba nos medio ambiente en general. Minister 
Ursell Arends a demostra tambe cu su meta ta pa sigui boga 
pa proteha nos playanan, expande nos parke marino, y 
salbaguardia nos mangelnan, nos bioversidad, pradonan di 
yerba di lama y nos rifnan di coral. 


“Aruba ta un isla chikito pero nos ta cla pa lidera den adapta- 
cion climatico y haci un diferencia riba nivel local y global”- 
Minister U.A. 


Un di e aspectonan importante di e conferencia tabata e 
sesionnan di discurso na mesa, cu grupo di diferente exper- 
tonan y mandatarionan di paisnan Caribense. Minister Ursell 
Arends a lidera su sesion pa hiba e discusion interesante 
tocante e importancia di desaroyonan pa stimula siste- 
manan ecologico resistente. Durante e sesion aki a pone 
enfasis ariba e punto cardinal: cu e ta un responsabilidad di 
no solamente Gobierno pa atende cu esaki y purba na yega 
na solucionnan, pero tambe di e sector priva cu su debido 
aporte pa por yega na un impacto positivo na e resultado. 
Segun Minister Ursell Arends, cada un di nos tin un papel 
pa hunga y nos mester traha hunto, iniciativanan conhunto 
entre sector publico y sector priva mester ta central den tur 
nos plannan. 


“E pensamento principal tras di ful e discurso aki ta cu 
‘cambio climatico no conoce frontera’, pasobra cambio 


climatico ta toca henter mundo, tur nacion, tur pais, tur cas. 
Pa Aruba, e elemento clave den iniciativanan di ambos clima 
y energia limpi ta den nos capacidad pa crea e conscienti- 
sacion pero e ta rekeri y exigi cooperacion mutuo entre e 
publico domestico, sector priva y nos Gobierno” - Minister 
U.A. 


Pa completa e conferencia, a duna recorido rond di nos isla 
caminda a bishita diferente areanan di Aruba cu ta suma- 
mente importante den cuadro di clima y energia. A bishita 
entre otro, nos saliñanan, parke solar y tambe Dump di 
Parkietenbos. 


E conferencia a demostra cu islanan den Caribe ta exper- 
enciando e mesun problema den cuadro di clima y energia. 
Esaki ta nifica cu paisnan den Small Island Developing States 
(SIDS) por traha hunto na nivel profesional di colaboracion 
pa asina yega na solucionnan cu ta efectivo. 


Cambio Climatico no Conoce frontera, y ta afecta nos tur 


Minister Ursell Arends durante e Conferencia di Clima y Energia 

D 
iamars atardi, pa medio di un invitacion di Prome Minis- 
ter Evelyn Wever-Croes, e 5 modelonan cu ultimo tempo 
a bay afo y representa Aruba dignamente, a bishita Bestu- 
urskantoor pa un encuentro hopi ameno cu Prome Minister. 
Prome Minister a tuma e oportunidad di combersa cu cada 
un di e representantenan riba nan experiencia den e ramo di 
modelahe y nan representacion den exterior. 


Presente tabata Tanique Chan cu na 2022, a representa 
Aruba na Republica Dominicana logrando e titulo maximo 
di Miss Tropical. Di aki Tanique a representa Aruba na New 
York Fashion Week, Los Angeles Fashion Week y lo ta partic- 
ipando e aña aki na September den e London Fashion Week. 
Mester remarca cu Tanique ta e prome mucha special di 
Aruba cu a modela riba pasarela di Fashion Week, na New 
York y Los Angeles. 


Tambe tabata presente e modelonan cu recien a repre- 
senta Aruba na Orlando Fashion kids. E modelonan aki a 
sa di luci pañanan diseña pa costureranan local y pañanan 
di e diseñadornan internacional cu tabata presente na e 


fashion show. Aki, Aruba a demostra cu nos isla ta chikito 
compara cu otro paisnan presente, pero ta conta cu mode- 
lonan di gran potencial pa logra cosnan grandi den futuro. 
Entre e participantenan tabata, Ciara Winterdaal cu a bay 
cu e titulo di Baby Top Model, Caithlyne Kock cu a bay cu e 
titulo Pre-teen Top Model, Javinah Besselink cu a bay cu e di 
dos lugar di Teen Top Model y Stacey De Veer cu a bay cu e 
titulo di Super Top Model. 


Prome Minister a expresa di ta sumamente orguyoso di cada 
un di nan pa a representa nan isla dignamente poniendo 
Aruba su nomber un biaha mas riba tarima internacional. 
Tambe, Prome Minister a gradici e directora di The Chaz 
Model and Talent School sra. Chastity Kock-Hodge pa su 
dedicacion, pasenshi y amor pa guia e muchanan den logra 
nan soño di bira modelonan internacional. Aruba a haci un 
papel sumamente bunita, bayendo cu casi tur e premionan 
otorga. 
“Mi ta hopi orguyoso di boso. Masha Pabien na cada un di 
boso pa representa nos pais cu tanto orguyo, y spera di wak 
hopi mas di bosonan den future,” Prome Minister a expresa. 


Prome Minister ta reconoce modelonan 
Arubiano cu a destaca internacionalmente 

D 
iasabra 13 di mei ultimo, Minister Maduro taba- 
ta presente na e presentacion di e centro experti- 
cio di Hulanda riba patrimonio cultural intangibel Ken- 
nis Instituut Erfgoedcentrum Nederland (KIEN) cu a 
tuma luga na Museo Arquelogico Arubano (MANA). E 
centro Hulandes tabata di bishita na Aruba pa cera 
conoci mas di cerca cu e cultura y herencia cultural 
di Aruba y alabes duna un presentacion na diferente 
miembronan cu ta traha den sector cultural na Aru- 
ba specialmente den mundo di museo of coleccion cu 
tin di haber cu patrimonio cultural intangibel/heren- 
cia imaterial (PCI). Ministerio di Cultura, Departamen- 
to di Cultura, Archivo Nacional Aruba, MANA, Biblio- 
teca Nacional Aruba, UNOCA, UNESCO Aruba, sra. Di- 
entje Hassel y Stichting Rancho tabata presente pa e 
ocasion. 


Durante e encuentro, e participantenan a ricibi un 
presentacion di UNESCO Aruba pa duna un bista riba 
un inventarisacion haci recientemente pa cu instanci- 
anan na nos isla cu tin coleccionnan cu ta pertenece 
na PCI. Tambe a subraya e importancia di conserva- 
cion y preservacion di nos herencia cultural inmaterial 
pa nos comunidad y e generacion cu ta sigui nos. 
Den e presentacion di KIEN, e representantenan sra. 
Saskia van Oostveen y sra. Kelly Warnaar a splica cu 
patrimonio cultural intangibel ta mas cu e manifesta- 
cion cultural manera un coleccion di obhetonan den 
un museo of archivo. E importancia y balor di herencia 
cultural inmaterial ta e proceso dinamico su tras 
manera e rikesa di conocemento y habilidadnan cu ta 
wordo traspasa di generacion pa generacion. Como 
ehempel a wordo menciona e contamento di storia. 
KIEN a splica con e storia riba su mes, no ta herencia 
intangibel, pero e practica y tecnicanan con pa conta 
e storia si ta wordo considera como patrimonio. 


E centro experticio di Hulanda a subraya e impor- 
tancia di instancianan manera un museo, individuo, 
fundacionnan of otro organisacionnan cu ta traha 
incansabel pa establece y mantene coleccionnan. Nan 
ta contribui na conserva y salvaguardia nos patrimonio 
cultural intangibel pa futuro generacionnan. Minister 
Maduro ta gradici KIEN pa e presentacion y tambe ta 
enfatisa cu nos herencia inmaterial intangibel ta forma 
un parti importante di e alma di un pueblo. Nos tin cu 
salvaguardia nos tesoronan cultural. 


Minister Maduro presente na e presentacion 
di KIEN na Museo Arquelogico Arubano 

H 
unto cu Minister di Energia di Hulanda, Rob Jetten, Prome 
Minister Evelyn Wever-Croes tawata host di e prome Carib- 
bean Climate Energy Conference 2023 (CCEC2023) cu a tuma 
luga siman pasa. Un conferencia riba e temanan menciona cu 
tawata exitoso den tur sentido specialmente pa e MoU cu a wor- 
do firma. 


E tema di Clima y Energia ta temanan actual na unda cu nos 
hobennan tin sigur un papel hopi importante den e lucha inme- 
diato y of den futuro contra cambio di clima. Nos hobennan 
awe ta mas consciente di e crisis di clima cu e generacion 
mas bieu y ta esnan cu mas ta relata na e cambionan aki. Pa e 
motibo aki tambe, gobiernonan mester probecha di e energia 
di nos hobennan. Y awo mas cu nunca ta e miho momento 
pa gobiernonan rond mundo cuminsa duna participacion na 
nos hobennan. Apesar cu e tawata un conferencia na nivel di 
Gobierno, Gobierno di Aruba a cuminsa cu invita algun hoben di 
scol na e prome conferencia di clima y energia di Caribe. 


Klas W20-Werktuigbouwkunde a atende CCEC2023 acompaña 
pa docentenan R.Richards y E. Essers. Pa Gobierno ta impor- 
tante pa sa con nos hobennan ta mira futuro riba cambio di clima 
y e transicion di energia. Mirando tambe cu ta nos hobennan ta 
esnan cu pronto lo bay ta e profesionalnan cu lo traha den e 
terenonan aki den futuro. Conferencianan asina ta habri mas 
interes den hobennan pa prepara nan pa e retonan nos dilanti. A 
keda palabra cu den futuro cu tin eventonan asina y oradornan 
den e ramo aki, lo duna charlanan na scolnan tambe pa asina 
motiva nos hobennan pa ta mas envolvi den e cambionan di 
futuro. 


Studiantenan y docentenan a expresa di ta contento cu nan a 
haya e oportunidad pa participa na e prome CCEC y a keda hopi 
impresiona na prome luga cu CCEC a brinda nan e oportunidad 
pa haya mas informacion di diferente pais y pa pasa e informa- 
cion aki tambe pa otronan. Loke mas a resalta pa nan tawata 
e splicacionnan duna tocante hidrogeno, cu segun un hoben a 
expresa, cu si nos mester bay den e direccion aki den futuro, 
nos mester cuminsa adapta na dje for di awo caba. Docente 
Richards a expresa cu e conferencia a cubri diferente faceta cu 
ta wordo duna den e vak werktuigbouw cu tawata hopi intere- 
sante pa e studiantenan. 


Prome Minister Evelyn Wever-Croes ta gradici Colegio EPI, 
señor Richards y señor Essers pa duna e studiantenan e opor- 
tunidad aki. “Mi por a combersa cu nan y mi a keda contento y 
hopi impresiona di e manera cu nos hobennan ta expresa riba e 
tema di cambio di clima y energia. Danki pa boso participacion”. 


Prome Minister ta gradici hobennan y docentenan 
di EPI cu a participa e ultimo dia di CCEC2023 

KIEN di bishita na Aruba den 
colaboracion cu UNESCO-Aruba 


H 
erencia Cultural Intagibel of Her- 
encia Cultural inmaterial ta un area 
di cultura cu tin hopi atencion di UNES- 
CO y un gran parti di e paisnan cu ta 
miembro di UNESCO. For di e 193 pais- 
nan miembro un total di 180 pais a rat- 
ifica e asina yama tratado Convention 
for the Safeguarding of the Intangible 
Cultural Heritage, miho conoci como e 
ICH-Convention. Hulanda a ratifica e 
tratado aki na 2012 y Aruba a co-rat- 
ifica esaki na 2013. Hulanda a apunta 
Kenniscentrum Immaterieel Erfgoed 
Nederland (KIEN) como e instancia pa 
coordina e implementacion di e trata- 
do aki den Reino Hulandes. 


For di 2019 tur e ministernan di educa- 
cion, sciencia y cultura den Reino 
Hulandes ta reuni un bes pa aña den un 
reunion di Vier Landen Overleg (4LO). 


Den cuadro di esaki pa cultura tur e 
paisnan a bay di acuerdo pa bay traha 
hunto riba: 
1. Un Fondo di Cultura special pa 
haci investigacion y documentacion 
cultural; 


2. E Tratado di Herencia Cultural 
Intangibel; 


3. E Tratado di Herencia Cultural 
Sub-aquatico y 


4. Educacion Cultural. Asina a forma 
4 grupo di trabou cu ta consisti di 
empleadonan publico y expertonan 
riba e terenonan concerni pa bay traha 
riba recomendacion y plan di accion 
riba cada topico. 


Den e grupo di trabou cu ta trah- 
ando riba e implemencion di e 
ICH-Convention, tur 6 isla di Caribe 
Hulandes ta participa hunto cu KIEN y 


OCenW di Hulanda. E tratado ta reco- 
menda cada pais pa apunta un organo 
cu ta designa pa bay traha riba imple- 
mentacion di e tratado. Pa por haci e 
trabou aki mas miho posibel UNESCO y 
KIEN ta duna diferente training y work- 
shop na e personanan cu ta encarga 
cu e tratado, pero tambe na e organ- 
isacionnan tanto gubernamental como 
no-gubernamental cu ta traha riba 
tereno di ICH. Pa e personanan of 
grupo di persona den nos comunidad 
cu ta traspasa nos herencia cultural 
intangibel di generacion pa generacion 
tambe tin charla special. 


Den cuadro di e trabounan cu KIEN ta 
haci pa asina cada pais por crea un 
inventario nacional of pa por propone 
eventualmente un elemento pa e Lista 
Representativo di ICH na UNESCO- 
Paris, KIEN a haci un bishita di orien- 


tacion den luna di mei na Aruba, 
Boneiro y Corsou. Na Aruba Saskia 
van Oostveen (Hoofd di KIEN) y Kelly 
Warnaar (Adviseur Erfgoedzorg di 
KIEN) a bishita Museo Arkeologico bou 
di guia di Marguerita Wever, Museo Cas 
Tan Tin bou di guia di Norine Werleman, 
Museo di Industria bou di guia di 
Renwick Heronimo y Stichting Rancho 
unda nan a combersa cu Clifford Rosa. 


Diasabra 13 di mei nan a duna un 
presentacion pa e museonan di Aruba 
y dia 15 di mei tabatin un encuentro 
cu algun miembro di e futuro Comision 
Nacional na encargo di e implemen- 
tacion di e ICH-Convention na Aruba. 
Mas cu claro cu nan a haci un bishita di 
trabou tambe cerca Minister di Finansa 
y Cultura, sra. Xiomara Maduro, kende 
ta alabes presidente di Comision 
Nacional pa UNESCO di Aruba. 


d.r.p.d. Ray-anne Hernandez (director UNOCA), Ruby Eckmeyer (Specialista di 
Cultura na UNESCO ARUBA), Kelly Warnaar (Medewerker KIEN), 
Saskia van Oostvee (Hoofd KIEN), Marushka Tromp (Secretaria General 
UNESCO-Aruba) y Josephine Pieters (Projectleider UNOCA) 

Fortaleza pa Famia 


NO ta tur locual ta briya ta oro, tin hopi cos cu ta mustra bon, pero nan ta leu for di bon, y no tin futuro den nan, p’esey e 
palabra di Dios ta bisa; 


No sea envidioso di hende malvado, ni desea di ta hunto cu nan. Pasobra nan curason ta planea violencia y nan lipnan ta 
papia calamidad. 


Oh homber malvado, no sconde loer cas di e husto. Pasobra un hende husto lo cay shete bes, y ta lanta atrobe. Ma e malva- 
donan ta trompica, den tempo di calamidad. 


No gosa ora bo enemigo cay, y no laga bo curason ta contento ora cu e trompica, pa Señor no mira esaki y keda malcon- 
tento, y E kita su rabia, for di riba dje. 


No cunsumi pa causa di hacidonan di maldad, no sea envidioso di e malvadonan, pasobra lo no tin futuro pa e hende 
malvado. Lampi di e malvadonan lo wordo paga (Proverbionan capitulo 24). 


No laga bo curason envidia pecador, ma biba semper den e temor di Señor (Proverbionan 23:7). 


Y e palabra di Dios ta bolbe recorda nos riba lo siguiente: Finalmente rumannan, tur loke ta berdadero, tur loke ta honorabel, 
tur loke ta husto, tur loke ta puro, tur loke ta bunita, tur loke ta di bon fama, si tin algun virtud, y si tin algo digno di 
alabansa, laga esakinan ocupa boso mente. 


E enemigo tin hopi hende su mente gara, cu pensamento di orguyo y vanidad, caminda arogancia ta domina, y nan ta 
pensa cu esey ta e bon caminda, y kere den un integridad falso, pensando cu placa y poder ta tur cos, y nan ta lubida cu 
ta Dios ta doño di tur cos. 


Hopi hoben ta bao di influencia di maldad, cu nan ta copia for di hacidonan di maldad, y bo ta tende nan ta expresa, ami 
kier ta manera tal y tal persona, pasobra e ta rico e tin placa y e no tin ningun preocupacion, sin sa cu e persona ey ta 
aparenta di ta feliz, y e ta aparta for di Dios. 


Hopi ta busca felicidad den inmoralidad, purbando di cambia locual Dios a establece pa eternidad, y bibando den rechaso 
pasobra nan mes a scoge pa esey, haciendo bofon di Dios y cosechando locual nan a sembra. 


Di berdad e palabra di Dios ta bisa cu enemigo lo gaña hasta e fielnan, pasobra cuanto hende no ta pensa cu nan tin asocia 
cu maldad, asocia cu impuresa, pa asina nan por haci algo bon, pero esey ta e gran mentira, pasobra Dios ta yama nos 
para firme y aparta for di maldad. 


Tur locual por conduci nos na mentira, envidia, arogancia, amargura, no ta bon pa ningun hende cu ta sirbi Dios ta envolvi 
den dje, ta dificil pa asocia cu mundo y alabes sirbi Dios. 
Nos ta bibando den tempo trabahoso, p’esey e palabra ta avisa nos tur dia, pa no laga placa, poder, posicion, fama, pone 
nos aparta for di e caminda di Dios, pasobra tur esakinan ta goso temporal. 


No tene man cu diabel pasobra su destinacion ta fierno, no asocia cu maldad y inmoralidad y hendenan cu ta adorado di 
Dios falso, pasobra for di eynan nada bon por sali. Confia den Señor y haci bon tur ora. No participa den obranan infruc- 
tifero di scuridad, sino mas bien expone nan. 


Nos ta bibando den un tempo, caminda scuridad ta wordo yama luz, malo ta wordo yama bon y ley ta proteha inmoralidad. 
Nunca paga malo cu malo na ningun hende, respeta locual ta corecto den bista di tur hende. 


Sinceramente, Pastor Marcel Balootje 


No desea malo pa hende, ni tampoco envidia hende malvado 

WILLEMSTAD - Segun fiscal mr. Guillano Schoop, 
Ministerio Publico ta bay actua mucho mas severo contra 
esnan cu purba pasa droga, anto esaki ta pa evita cu inten- 
tonan pa transporta droga ta sigui aumenta na Corsou. 
Te cu recien tabata asina cu na momento cu gara cualke 
ciudadano cu menos cu 2 ½ kilo di droga e ta haya un 
proces-verbaal y por a sigui bay su cas numa warda te dia 
cu corte yam’e pa e bin responsabilisa den sala di corte su 
acto castigabel comete. 
Pero, den e situacion aki pronto lo tin un cambio drastico, 
pasobra Ministerio Publico a anuncia cu for di 1 kilo lo coy 
e culpabel cera, lo no tin cuestion di ricibi proces-verbaal 
pa djey bay cas pa warda trankil numa. Droga tin su conse- 
cuencianan teribel den e comunidad ya cu e ta fomenta 
adiccion, criminalidad cu ta varia di atraco y ladronicia te 
cu asesinato y otro actonan sumamente ferfelo pa comun- 
idad. Traficacion di droga segun Ministerio Publico mester 
keda combati cu tur forsa y ta p’esey ta bay atende esnan 
cu keda gara direct. 


WILLEMSTAD - Oficina di Turismo di Corsou (CTB) 
a raporta cu Corsou a ricibi un total di 48.450 turista di 
estadia durante luna di april. Esaki ta 13% mas compara 
cu april 2022 na momento cu 42.715 turista di estadia a 
bishita Corsou. E cantidad di turista registra na april 2023 
te na e momentonan aki ta e cantidad mas halto di turista di 
estadia ricibi durante e aña aki. 
Pasco di Resureccion a cay den e prome weekend di april 
2023 y ta conoci como un temporada caminda semper hopi 
turista ta bishita nos isla. Y e aña aki tambe esaki tabata e 
caso. Prestacion di e lunanan di aña 2023 compara cu aña 
2022, ta ilustra e prestacion positivo di e prome 4 lunanan 


di aña. 
Cantidad di turista segun cada region 
E cantidad di turista di estadia for di Nort America na april 
a mustra un aumento significante di 92% marcando un 
tendencia prometedor pa crecemento continuo for di e region 
aki. Total 14.198 turista a bishita nos for di Nort America. 
For di Sur America tabatin un crecemento di turismo di 
estadia y a raporta un crecemento di 45% den cantidad di 
turista di estadia. 
Region di Caribe tambe ta mustra crecemento, registrando 
56% mas turista compara cu aña pasa. 


Te na e momentonan aki den aña 2023 


April e luna cu mas tanto turista di estadia 


Esun cu keda gara cu 1 kilo di 
cocaina of mas ta cay cera direct 


WILLEMSTAD - Otro persona cu a faya barbaramente cu 
e ley di droga ta Jefferson di 24 aña di edad. Tabata dia 13 
di april 2023 cu autoridadnan despues di a hiba un control 
riba dje a reis riba droga cu tabata di plak na su curpa. 
Aki ta trata di 1080 gram di cocaina cu e tabatin di plak 
na su belnan di pia. E acusado a bisa cu el a haya e droga 
cerca ‘Chamo’ y cu su palabracion tabata cu na su yegada 
na Hulanda un persona lo a bin tuma e droga cerca dje. E 
acusado Jefferson ta un firstoffender y fiscal a haya cu un 
castigo di prizon di 18 luna di cua 9 condicional ta sufici- 
ente den caso aki. Jefferson pa motibo di e comete e delito 
aki ta haya ademas un periodo di prueba di 3 aña y e por 
ricibi su paspoort y telefon mobil bek. 


Jefferson gara cu 1080 gram 
di cocaina di plak na su curpa 


WILLEMSTAD – E dependencia di Medio Ambiente y Naturalesa 
a cumpra 25 e-Nose (nanishi digital) cual ta aparatonan super 
sofistica pa detecta y reconoce tur clase di holo. En realidad 
e-Nose ta un combinacion di censor cu ta detecta cambio den 
composicion di aire y ta transmiti e informacion aki pa un central 
via un conexion sin waya. Awor Maneho di Medio Ambiente por 
atende situacionnan di molester di holo mucho mas facil cu e 
aparato aki. E aparato tin e habilidad pa detecta di cua substancia 
e holo ta y por calcula tambe for di cua direccion e holo ta bini 
y cua direccion e ta sigui bay. Pronto lo aplica e aparatonan aki 
den un proyecto piloto pa despues instala esakinan den bari- 
onan pobla na Corsou caminda tin molester di cualkier tipo di 
holo. 


Gobierno a cumpra aparato 
pa detecta y reconoce holo 

“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, 
mi por stens di loke Señor ta hasi” 
Salmo 33 


Cu inmenso dolor na nos curason pero conforme 
tur e a significa pa nos y cu boluntad di dios nos ta 
anuncia falicmento di: 


Dominico 
Leocadio Gomes 
Miho conoci como Leo of Leco 
*09-12-1960 - † 09-05-2023 


Na nomber di su: 
Estimada esposa: 
Rita Gomes Danje 


Mayornan: 
† Maria Angela Gomes 
† Dominico Angela 


Yiunan stima: 
Giomar y Melany Gomes- van der Biezen 
Yanira y Reynold Helder – Webb 
Suzette y Jorge Faro – Webb 
Elton y Geraldine Webb – Leest 
Eldrick y Lisandra webb- Arends 


Nieto stima: 
Ghevon Gomes 


Menera nieta(o)nan: 
Enrilianne, Yennely, Luizenne, Rayson, Sharienne, 
Jurienne, Ruthlayen, Enthon, Xena, Zennon, Eshon, 
Esheline, Dominico, Jeffreyson, Angeldavid, 
Giovanni. 


Rumannan: 
Annie y Tintin 
Buchi y Lies 
†Mito 
Rina 
Tico 


Tanta: 
Siera y Mingel Figaroa- Gomes 


Subrina(o)nan: 
Isha, Mariana, Mariska, Roosje, Isenia, Rendy, Elton, 
Marlon, Jeffrey, Lendy, Gilbert. 


Ihanan: 
Marlon, Dominico, Jeffreyson. 


Prima y primo nan stima, sua y cuña nan, madrina y 
padrino, comer y comper nan, su bon bisiña nan. 


Mama di su yiu: 
Marjori Thiel 


Su ex colleganan di Royal cabana y Glitz casino, 
demas amigo nan y conocir nan cu ta hopi pa 
menciona. 


Demas famia: Gomes, Danje, Angela, van der 
Biezen, Geerman, Ras, Marin, Figaroa, Koolman, 
Kock Kelly, Croes, Webb, Helder, Faro, Leest, Arends, 
Ills, Willems, Maduro, Schwegel, Wever, Werleman, 
vrolijk, Peash, loefstok, Wernet, Casuela, Donata, 
Delany, Dirks, Boekhoudt, Limunier, Pinja, Thiel, 
Rasmijn, Solognier. 


Ta invita pa e acto di entiero cu lo tuma lugar 
diabierna 19 di mei 2023 na Misa Inmaculada 
Concepcion di 2:00 -4:00 pm, despues saliendo pa 
Santana catolico na santa cruz. 


Nos disculpa si nos por a lubida un of otro famia of 
conoci den nos momento di tristesa. 


Despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di: 


Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Na nomber di su: 
Yiunan: 
Yiunan: Aythel Henriquez y Ethan Henriquez 


Pareha di bida: 
Omar Figaroa 


Mama y padrastro: 
Jasmin Jacopucci y Rafi Jacopucci y yiunan 
Jayden Jacopucci y Raven Jacopucci 


Tata: 
Elvis Farro y yiu na Hulanda Elvis Tromp 


Wela: 
Gregoria Arends Wouters 
Reika Franken 
Mama Ija Luydens 


Welo: 
Roland Arends (Roy) 
Martin Farro 


Omo y tantanan: 
Kenneth y Maria Arends na Hulanda 
Sammy Arends y Joshua Rasmijn 
Reynold Farro y Grisela Tromp y famila 
Mary y Roby Geerman 


Primo y primanan: 
Kyon Arends y Paulito Leal na Hulanda 
Shadienne y Jailizienne Rasmijn 
Fariela y Raylee Farro 
Steve Geerman na Hulanda 


Padrino y madrina: 
Hector Gonzales 
Janette Wouters 


Suegra y suegronan: 
Marie Lillian Larmonie Figaroa 
Hose Casimiro Figaroa 


Sua: 
Peter Niel Figaroa 


Bon amigo y amiganan: 
Marjorie, Kevin, Jean Pierre, Angelo, Kremlin 
(Trini), Raymond, Jairo y Luis 


Demas famia: Inonan Garcia, Arends, Farro, 
Jacopucci, Luidens, Figaroa, Geerman, Rasmijn, 
Larmonie, Wouters, Gonzalez, Solognier, La Moria, 
Kelly, Cecilia, Lopez, Franken, Tromp, Bregita, 
Werleman, Webb, Giel, Raffini, Wolff, Gammara, 
Vrolijk, Brete, Medina, Quandus. 


Ta invita pa acto di entiero cual lo tuma lugar 
na Misa Sta Anna na Noord diabierna 19 di mei 
2023 di 9’or pa 11’or di mainta. Despues lo sali pa 
Santana Catolico na Noord. 


Disculpa nos si den nos tristesa nos por a lubida 
algun famia of conocir. 


D 
epartamento di Impuesto ta par- 
ticipa cu su oficina principal na 
Camacuri como tambe tur otro oficina 
den districto lo ta cera riba diahuebs 
dia 18 di mei y diabierna dia 19 di mei 
2023. Esaki en conexion cu Dia di As- 
cension y un dia colectivo di ATV. Dial- 
una dia 22 di mei 2023, Departamento 
di Impuesto lo brinda servicio segun e 
orarionan di custumber. 


Departamento di Impuesto ta pidi tur 
contribuyente pa tuma bon nota di e 
cambio menciona pa evita cualkier 
inconveniencia. 


En conexion cu Dia di Ascension 
y un dia colectivo di ATV 
Departamento di 
Impuesto lo ta cera 
riba e dianan venidero 


“T 
a skirbi, cu Yiu di Dios lo sufri y 
riba di tres dia, lo lanta bek for 
di morto pa drenta Su Gloria, boso ta 
mi testigonan. Awo mi Tata den shelo, 
a reconcilia cu mundo y manera cu el 
a manda Mi, Mi ta  manda boso. Rici- 
bi e Spirito Santo y bay manera lamchi 
memey di lobonan y haci discipulo den 
tur nacion, batisa nan den nomber di e 
Tata, e Yiu y  Spirito Santo. 
Siña nan e Evangelio y mandamento 
nan cu Mi a duna boso. 
Awo Mi ta bandonando mundo atrobe, 
Mi ta bay cerca e Tata.” 
O Señor, keda cu nos, pasobra nochi ta 
cayendo y e dia ta cerca di caba. 
“No tene miedo, Mi lo ta cu boso tur 
dia, te na fin di tempo.” 


Dia di Asuncion 


Lo mi ta cu boso 
ten a fin di tempo 

The LORD is my shepherd, I shall not be in 
want. He restores my soul. He guides me in 
paths of righteousness for his name’s sake. 


With deep sorrow in our hearts, we 
announce the passing of our beloved: 


Edwin Robert Wilson 
better known as: “Brego” 


Born: 21 December 1956 
Died: 10 May 2023 


Left to mourn are his: 


Wife: 
Marcelline J. George Wilson 


Mother: 
Cynthia C. Jones 


Children: 
Shaniska C. Wilson & Emrah Ulusoy 
Andrisca J.Boston 
Alyson M.Boston 
Vandel A. Warner 


Grandchildren: 
Hakeem E. Ulusoy 
Ameera S. Ulusoy 
Ali-Eymen M. Ulusoy 
Alizéy C.Kock 
Averï I. Kock 
Amahle S. Warner 


Siblings & Family 
William Wilson and Family 
Joan Roumou- Wilson and Family 
Anthonio Wilson 
Judith Wilson and Family 
Elton Wilson and Family 
Glenroy Wilson and Family 
Derick Whitfield and Family 


Uncles, aunts, cousins, nephews, nieces in 
Sint Martin, Saba, St. Eustatius, Curacao, 
Bonaire, England, The Netherlands & Aruba 
too numerous to mention. 


Family related to: Jones, Wilson, Cornet, 
Radjouki, Carti, Kock, Simmons, Whitfield, 
Levestone. 


Close friends & work family 
Teresa Kock and Family 
Randy van stralen 
Leo Solognier 
Franklin Leysner 
Stanley Hunt 
Rudert Almary 
Ilda Connor 
Colbert McFarlane 


Would like to invite all relatives and friends to 
attend the going home celebration that will 
be held Saturday May 20th, 2023, from 2pm to 
4 pm at the Pray Funeral Home San Nicolaas. 
Please accept our heartfelt apology if we 
forgot to mention any names during our time 
of bereavement. 


Rest in the kingdom of God. 


Forever in our hearts & never forgotten. 


Señor ta mi wardador, mi n’ tin falta di nada; 
Den cunucu di yerba bèrdè, e ta pone mi 
sosegá. 
E ta hiba mi na awa trankil, 
Pa mi bolbe haña forsa. 
Psalmo 23.1 


Cu honda pena pero conforme cu boluntad di 
Dios su querida esposa Carmen Dirksz Carmona 
kier participa fayecimento di su casa: 



Isidro Dirksz 
*20-12-1932 †02-05-2023 


Oportunidad pa despedida lo ta diabierna 19 
mei 2023 di 9or pa 11or di mainta na Pray Funeral 
Home na San NIcolaas. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” - Salmo 62:1 


Cu dolor na nos curason, nos ta participa 
fayecimento di nos ser keri: 
Sr. Jordăo 
Lino de Moura 
Cariñosamente yama “Apoy of Lino” 
*01-11-1934 - †16-05-2023 


Acto di entiero lo wordo anuncia despues 


Gradicimento 


Di profundo di nos curason, nos kier a gradici 
tur hende cu di un of otro manera a mustra 
atencion, amor y cariño durante bida, 
enfermedad y fayecimento di nos mama, wela, 
bisawela stima 


Lucila Dirksz-Arends 
“Chila” 


Boso muestra di atencion ta di hopi aprecio y 
ta un gran sosten y consuelo pa nos. 
Un danki na un y tur cu a manda carchi, krans, 
whatsapp y Yamada telefonico, danki di 
curason. Danki na dokternan K. Croes, C. Laclé 
y K. Kelly. Un danki special na S.T.P (Stichting 
Thuiszorg Aruba) pa boso pasenshi, cuido y 
amor pa Chila durante ultimo añanan. Un 
danki tambe na Aurora Funeral Home pa e bon 
servicio duna. 


Alabes nos kier a invita pa 3 santo sacrificio di 
mis ana misa Inmaculada Concepcion na Sta. 
Cruz; diabierna 19 di mei 2023 pa 7 pm, dialuna 
22 di mei 2023 pa 7 pm y diaranson 24 di mei 
2023 pa 7 pm, como misa di ocho dia, despues 
tin un santo rosario na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Flora Maria Rasmijn 
*21-12-1967 – †10-05-2023 


Acto di entiero lo wordo anuncia despues. 


“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu inmenso dolor na nos curason, nos ta anuncia 
fayecimento di: 


Anna Henrietta 
Yearwood-Broadbelt 
*23-01-1941 - †16-05-2023 


Acto di entiero lo wordo anuncia despues. 


He will wipe away every tear from their eyes 
And death shall be no more 
There will no longer be any 
Mourning, Crying, or Pain 
For The Old Order of Things Have Passed Away 
Revelation 21:4 


Cu inmenso dolor na nos curason, 
nos ta anuncia fayecimento di: 


Cathalina 
Francisca Croes 
Mihor conoci como: “Ina” 
*09-03-1936 - †15-05-2023 


Acto di entiero lo wordo anuncia despues. 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu inmenso tristesa den nos curason pero 
agradecido na Señor nos Dios pa tur locual e 
a significa pa nos, nos ta anuncia fayecimento 
cristianamente di 


Sra. Angela Anita 
Nicolaas-Irausquin 
* 4 januari 1952 † 17 mei 2023 


Na nomber di su: 
Esposo: 
Carlos Rafael Nicolaas 


Yuinan: 
Gregory Nicolaas y Natalie Nicolaas-Angela 


Mescos cu yui: 
Shahaira y Edgar Arends 
Fayola y Edel Schwengle 


Rumannan: 
†Carmen Martes 
†Martin Irausquin y Rosa Irausquin 
†Anarita Irausquin 
†Juancito Irausquin 
Andrea (Ada) Irausquin 
†Silvia Irausquin 


Nietonan: 
Grendan y Georwin Nicolaas 


Mescos cu nietanan: 
Terrienne Kock y famia 
Stacy y Xoën y famia 


Sua y Cuñanan: 
† Rene Nicolaas y Sigrid Nicolaas-Kock 
Lucky Nicolaas 
Jose y Janeth Nicolaas 


Subrino y Subrinanan: 
Arcangel y Greta Martis-Fuentes y famia 
Maxemina y Nilo Wernet y famia 
Carolina Carero y rumannan na Venezuela 
Paolo Irausquin na Hulanda 
Janice y Howard v. Niel y famia 
Jeanine Nicolaas y famia 
Johen Croes y famia 
Joelly Croes y famia 
Giovanny Nicolaas y famia 
Jennifer Nicolaas y famia 


Primo y primanan y famia, tur su bon bisinjanan 
y conocinan y su ex colleganan di Setar y 
Invest Security. 


Demas famia: Nicolaas, Irausquin, De 
Cuba, Schouten, Wernet, Croes, Werleman, 
Schwengle, Kock, Letren, Martes, Lacle, Roos, 
Geerman, Donato. 


acto di entiero di nos Angela stima ta diasabra 
20 di mei di 2or pa 4or na Aurora Funeral 
Home despues pa santana na Sabana Basora. 


Nos ta pidi nos disculpa si den nos tristesa nos 
por a lubida un of mas famia. 


“Dios ta amor… y amor ta Dios, 
Maske mi no ta na mundo aki, 
tur dia lo mi ta banda 
Di boso Curazon, 
mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di: 


Sra. vda Hyacintha 
Maria de Cuba- Kelly 


Mihor conosi como 
“Chienta”,”Mama Chenta” of “Mamichi” 
* 14 maart 1941 - †15 mei 2023 
Na nomber di su yiunan: 
Zótica de Cuba 
Rosita Britten- de Cuba y 
† Constantino J. Britten 


Nieta- y Nietonan: 
Jéseña Britten y partner Gilmer Dirksz 
Gilbert Semeleer y partner Lidewij van der 
Kooi na Hulanda 
Charmain Britten y partner Bryan Ramirez 
Villalobos 
Kimberly Semeleer y partner Doddy Koolman 


Bisanieta- y bisanietonan: 
Jéslaine y Jerrick Britten 
Bianca y Aymeli Ramirez-Villalobos 
Zelani Wouters 
Silke Semeleer 


Rumannan: 
Juan Kelly na Curacao 


Swa- y cuñanan: 
Greta Kelly y famia 
Juanita Kelly y famia 
Theresita de Cuba na Hulanda 
Carmen Giel na Hulanda 


Sobrinanan y sobrinonan, ihanan, bisiñanan, 
amigo(a)nan, ex-coleganan di Hyatt y 
Americana Hotel. 


Demas famia: 
Kelly, de Cuba, Christiaans, Figaroa, 
Semeleer, Britten, Quandus, Giel, Ramirez- 
Villalobos, Krozendijk, Wout y demas famia 


Un Danki na staff y personal di St. Micheal 
Paviljoen, dept Orquidia. 


Ta invita pa acto di entiero cual lo tuma 
lugar diasabra 20 di mei 2023 na Aurora 
Funeral Home 9am -11am y despues 
saliendo pa Santana Catolico na Noord. 


Anochi di condolencia lo ta diabierna 19 di 
mei 2023 pa 7pm- 9pm na Aurora Funeral 
Home 


Nos disculpa cu despues di entiero nos no ta 
ricibi bishita di condolencia na cas. 


The LORD is my shepherd, I shall not be in 
want. He restores my soul. He guides me in 
paths of righteousness for his name’s sake. 


With deep sorrow we 
announce the passing of: 
Yvette P. Curiel-Grant 
*01-02-1964 †09-05-2023 
Left to mourn are her: 


Husband: 
Atilus “Ato” Curiel 


Son: 
Curt Curiel 


Daughter: 
Linzey Grant 


Stepdaughter: 
Eneika Curiel & family 


Father: 
Ellis Grant 


Brothers: 
Carlton and Jerry Grant 


Sisters: 
Dawnley Grant, Taye Soleyn, Jeffrey and 
Junior Grant and Prince Providence 


Nieces: 
Tyra Soleyn and Precious and Sandre Grant 


In laws: 
†Garnette Winterdal & family 
†David Curiel & family 
Suzette Curiel & Curiel & family 
Julio Curiel & family 
Pamela Breed & family 
†Andre (Dish) Curiel & family 
Sila Curiel & family 
†Durwin (Don) Curiel & family 
Dino Curiel & family 
Bashiba Curiel & family 
Saskhia Curiel & family 
†Telston (Teddy) Curiel & family 


Aunt: 
Celia Grant 


Uncle: 
Alston and Douglas Grant 


Other relatives and friends: 
Collin Wyllie, Sean Providence, Eldon Soleyn, 
Esther Grant and Daisy Kennedy 


Related to family: Curiel, Hill, Winterdal, 
Breed, Tromp, Browne, Richardson, Canhigh, 
Jack, van der Hoorn, Mercan, simmons, 
Rivera, Joseph, Garcia Odor. 


Would like to invite everyone to attend her 
farewell that will be held on Friday May 
19th, 2023, from 2pm until 4pm at the Pray 
Funeral Home in San Nicolaas followed by 
her cremation. 


